cyanic-selkie/wikianc huggingface dataset:
അല്ലത്
രൂപം
ഗ്രീക്ക് ചരിത്രകാരനായ ഹെറോഡോട്ടസ് ബിസി അഞ്ചാം നൂറ്റാണ്ടിൽ ആഫ്രോഡൈറ്റിയ്ക്ക് തുല്യയാണ് മന്നത് എന്ന് കരുതിയിരുന്നു:"അസീറിയക്കാർ ആഫ്രോഡൈറ്റിയെ മൈലിറ്റ എന്നും അറബികൾ അലിലത് [ഗ്രീക്ക് എഴുത്ത്: Ἀλιλάτ] പേർഷ്യക്കാർ മിത്ര എന്നുമാണ് വിളിച്ചിരുന്നത്. "
ഇന്ത്യയിലെ വേദകാല ദൈവമായ മിത്രനുമായി ബന്ധിപ്പിക്കുന്നതാണ് ഈ വിശദീകരനം. പേർഷ്യൻ മൂർത്തിയും ഇന്ത്യൻ മൂർത്തിയും പ്രോട്ടോ-ഇന്തോ ഇറാനിയൻ മിത്ര എന്ന സങ്കൽപ്പത്തിൽ നിന്ന് ഉരുത്തിരിഞ്ഞുണ്ടായതാണ്. ഹെറോഡോട്ടസിന്റെ അഭിപ്രായത്തിൽ പുരാതന അറബികൾ രണ്ട് ദേവതകളെയേ ആരാധിച്ചിരുന്നുള്ളൂ: "ഡയോനൈസസ് സ്വർഗ്ഗത്തിലെ ആഫ്രോഡൈറ്റി എന്നിവരൊഴികെ മറ്റ് ദൈവങ്ങളിലൊന്നും അവർക്ക് വിശ്വാസമില്ല; അവർ തങ്ങളുടെ മുടി ഡയോനൈസസിനെപ്പോലെയാണ് ധരിക്കുന്നത് എന്നാണ് അവകാശപ്പെടുന്നത്. തലയ്ക്ക് ചുറ്റുമുള്ള മുടി മുറിക്കുകയും നെറ്റിക്ക് ഇരുവശവും വടിക്കുകയും ആണ് അവർ ചെയ്തിരുന്നത്. ഡയോനൈസസിനെ അവർ ഓറോതാൾറ്റ് എന്നും ആഫ്രോഡൈറ്റിയെ, അലിലത് എന്നുമാണ് വിളിക്കുന്നത്. " ഖുറാനിൽ അൽ ഉസ്സയ്ക്കും മന്നത്തിനുമൊപ്പം സൂറ 53:19–23 -ൽ അല്ലതിനെക്കുറിച്ച് പരാമർശമുണ്ട്. അദ് എന്ന ഗോത്രത്തിനെക്കുറിച്ചുള്ള (തൂണുകളുടെ ഇറാം) പരാമർശം സൂറ 89:5–8 -ലുണ്ട്. ഇറാമിൽ നിന്ന് ഉദ്ഘനനം നടത്തി ലഭിച്ച അല്ലതിനെക്കുറിച്ചുള്ള ലിഖിതങ്ങൾ ഈ പേരിലുള്ള ഒരു ഗോത്രം അവരുടെ സംരക്ഷകയായി അല്ലതിനെ കരുതിയിരുന്നു എന്ന് സൂചിപ്പിക്കുന്നു.
ഇസ്ലാമിന് മുൻപുള്ള കാലത്തെപ്പറ്റി ചർച്ച ചെയ്യുന്ന ഇസ്ലാമിക ഗ്രന്ഥങ്ങളിലും അല്ലതിനെപ്പറ്റി പരാമർശമുണ്ട്. ഹിഷാം ഇബ്ൻ അൽ കൽബിയുടെ വിഗ്രഹങ്ങളുടെ ഗ്രന്ഥം (Kitāb al-ʾAṣnām എന്ന പുസ്തകത്തിൽ അല്ലത് കാബയിൽ വസിച്ചിരുന്നതായി വിശ്വാസമുണ്ടായിരുന്നു എന്നും ഇതിനുള്ളിൽ അല്ലതിന്റെ ഒരു വിഗ്രഹമുണ്ടായിരുന്നു എന്നും പരാമർശമുണ്ട്: “ബാനു അതാബ് ഇബ്ൻ മാലിക്കിന്റെ കൈവശമായിരുന്നു അവളുടെ സൂക്ഷിപ്പ്. താക്വിഫിൽപ്പെട്ട ഇദ്ദേഹം അവൾക്കുമീതേ ഒരു കൂര പണിതിരുന്നു. കുറേഷുകളും മറ്ററബികളും ഇവളെ ആരാധിച്ചിരുന്നു. കുട്ടികളെ ഇവർ സെയ്ദ് അല്ലത്, തയിം അല്ലത് മുതലായ പേരുകളിട്ട് വിളിച്ചിരുന്നു. [...] താക്വീഫുകൾ ഇസ്ലാം മതം സ്വീകരിക്കുന്നതുവരെ അല്ലത് ആരാധിക്കപ്പെട്ടിരുന്നു. അതിനുശേഷം മുഹമ്മദ് അൽ മുഗിരഹ് ഇബ്ൻ സുബാഹിനെ അവളെ നശിപ്പിക്കുവാനും ക്ഷേത്രം ചാമ്പലാക്കാനുമായി അയച്ചു.  ”
വിഗ്രഹവും ക്ഷേത്രവും നശിപ്പിച്ചത്
തായിഫിലെ അല്ലത്തിന്റെ ക്ഷേത്രം അബു സുഫ്യാൻ ഇബ്ൻ ഹർബ് മുഹമ്മദിന്റെ ഉത്തരവ് പ്രകാരം നശിപ്പിക്കുകയുണ്ടായി. ഇത് നടന്നത് തബുക് യുദ്ധം നടന്ന അതേ വർഷമായിരുന്നു. (സി.ഇ. 630 -നാണ് ഇത് സംഭവിച്ചത്. ). മുഹമ്മദ് അബു സുഫ്യാനെ ഒരു സംഘം യോദ്ധാക്കളോടൊപ്പം അല്ലതിന്റെ വിഗ്രഹം നശിപ്പിക്കുവാനായി അയച്ചു. വിഗ്രഹം നശിപ്പിച്ച ശേഷമേ തയിഫ് നിവാസികളുമായി എന്തെങ്കിലും സമാധാനം സാദ്ധ്യമാകൂ എന്നായിരുന്നു മുഹമ്മദിന്റെ നിലപാട്.
ആധുനിക കൃതികളിലെ അല്ലത്
ഫ്രാങ്ക് ഹെർബർട്ടിന്റെ ഡ്യൂൺ നോവൽ പരമ്പരയിൽ ഭൂമിയുടെ നക്ഷത്രത്തിന് നൽകിയിരിക്കുന്ന പേര് അല്ലത് എന്നാണ്.
പുറത്തേയ്ക്കുള്ള കണ്ണികൾ
വർഗ്ഗം:അറേബ്യൻ ദേവതമാർ
ജിൽ ജോൺസ്റ്റൺ
ജീവിതരേഖ
1929 ൽ ലണ്ടനിൽ അമേരിക്കൻ നഴ്‌സായ ഒലിവ് മർജോറി ക്രോവിന്റെയും (ജനനം 1901), ഒരു ഇംഗ്ലീഷ് ബെൽ‌ഫൗണ്ടറും ക്ലോക്ക് മേക്കറുമായ സിറിൽ എഫ്. ജോൺസ്റ്റന്റെയും (1884–1950) ഏകമകളായ ജിൽ ക്രോ ആയി ജോൺസ്റ്റൺ ജനിച്ചു. അദ്ദേഹത്തിന്റെ കുടുംബ സ്ഥാപനമായ ഗില്ലറ്റ് & ജോൺസ്റ്റൺ ന്യൂയോർക്ക് സിറ്റിയിലെ റിവർസൈഡ് ചർച്ചിലെ കാരിലൺ നിർമ്മിച്ചു. വിവാഹം കഴിക്കാത്ത അവരുടെ മാതാപിതാക്കൾ മകൾ ശിശുവായിരിക്കുമ്പോൾ വേർപിരിഞ്ഞു. ജോൺസ്റ്റണിന്റെ അമ്മ അവരെ ന്യൂയോർക്കിലെ ക്വീൻസിലെ ലിറ്റിൽ നെക്കിലേക്ക് കൊണ്ടുപോയി. അവിടെ അവർ വളർന്നു.
മസാച്യുസെറ്റ്‌സിലും മിനസോട്ടയിലും കോളേജിൽ പഠിച്ച ശേഷം, ഗ്രീൻസ്‌ബോറോയിലെ നോർത്ത് കരോലിന സർവകലാശാലയിൽ നിന്ന് ജോൺസ്റ്റൺ മാസ്റ്റർ ഓഫ് ഫൈൻ ആർട്‌സ് ബിരുദം നേടി.
കരിയർ
1959 മുതൽ 1960 വരെ വർഷങ്ങളോളം, ന്യൂയോർക്ക് സിറ്റിയിലെ പ്രതിവാര ഡൗണ്ടൗൺ പത്രമായ ദി വില്ലേജ് വോയ്‌സിന്റെ നൃത്ത നിരൂപകനായിരുന്നു ജോൺസ്റ്റൺ. 1960-കളിലും 1970-കളിലും ന്യൂയോർക്ക് നഗരത്തിലെ നിരവധി കലാകാരന്മാർ, പ്രകടന കലാകാരന്മാർ, സംഗീതസംവിധായകർ, കവികൾ, കലാകാരന്മാർ എന്നിവരുമായി അവർ സൗഹൃദത്തിലായിരുന്നു. 1960 കളുടെ അവസാനത്തിൽ ഡെബോറ ജോവിറ്റ് പേപ്പറിൽ ചേരുകയും വോയ്‌സിനായി ഒരു സ്ഥിരം നൃത്ത കോളം എഴുതുകയും ചെയ്തു. അതേസമയം ജോൺസ്റ്റണിന്റെ ഡാൻസ് കോളം ന്യൂയോർക്ക് കലാരംഗത്തെ അവരുടെ സാഹസികതകൾ വിവരിക്കുന്ന ഒരു തരം പ്രതിവാര ഡയറിയായി മാറി.
"തിയറ്റർ ഫോർ ഐഡിയസ്" സീരീസിന്റെ ഭാഗമായി ഷെർലി ബ്രോട്ടൺ നിർമ്മിച്ച 1971-ലെ ന്യൂയോർക്ക് സിറ്റി പാനലിലെ അംഗമായിരുന്നു ജോൺസ്റ്റൺ. നോർമൻ മെയിലറുമായി ഫെമിനിസത്തെക്കുറിച്ചുള്ള ശക്തമായ സംവാദമായിരുന്നു ഈ സംഭവം; ജെർമെയ്ൻ ഗ്രീർ, രചയിതാവ്; ഡയാന ട്രില്ലിംഗ്, സാഹിത്യ നിരൂപകൻ; ജാക്വലിൻ സെബല്ലോസ്, നാഷണൽ ഓർഗനൈസേഷൻ ഫോർ വിമൻ പ്രസിഡന്റ്, ജോൺസ്റ്റൺ തന്നെ. ഈ സംഭവം ഒരു ബൗദ്ധിക "ബാറ്റിൽ ഓഫ് ദ സെക്‌സസ്" എന്ന നിലയിലും വിശേഷിപ്പിക്കപ്പെട്ടു - മെയിലറുടെ അന്നു പ്രസിദ്ധീകരിച്ച, ഫെമിനിസം വിമർശനാത്മക പുസ്തകമായ ദി പ്രിസണർ ഓഫ് സെക്‌സിനെ (1971) ഫലപ്രദമായി പ്രോത്സാഹിപ്പിക്കുന്നു. അവളുടെ ആമുഖ പരാമർശങ്ങൾ നടത്തേണ്ട സമയമായപ്പോൾ, ജോൺസ്റ്റൺ ഒരു കവിത വായിച്ചു, അതിനുശേഷം രണ്ട് ഫെമിനിസ്റ്റ് സുഹൃത്തുക്കൾ സ്റ്റേജിലെത്തി, മൂന്ന് പേർ ത്രീ-വേ ലെസ്ബിയൻ സെക്‌സിനെ അനുകരിച്ചു (അൽപ്പം ഫെമിനിസ്റ്റ് ഗറില്ല തിയേറ്ററിൽ മുഴുകി, അവൾ യിപ്പികളിൽ നിന്ന് പഠിച്ചതായി സമ്മതിച്ചു ) പെട്ടെന്ന് പുറത്തുകടന്നു. വർണ്ണാഭമായ ഈ തടസ്സം ഉണ്ടായിരുന്നിട്ടും, 3½ മണിക്കൂർ ഇവന്റിന്റെ ശേഷിക്കുന്ന സമയങ്ങളിൽ ഗ്രീറും മെയിലറും പരസ്പരം (പ്രേക്ഷകരും) വാക്കാലുള്ള പ്രഹരങ്ങൾ തുടർന്നു. ഈ സംഭവത്തെക്കുറിച്ച് വ്യാപകമായി എഴുതപ്പെട്ടു (സൂസൻ സോണ്ടാഗും സിന്തിയ ഓസിക്കും ഉൾപ്പെടെ നിരവധി എഴുത്തുകാർ പങ്കെടുത്തതിനാൽ) ഇപ്പോൾ ഇതിഹാസ ഡോക്യുമെന്ററി ഫിലിം മേക്കർ D. A. പെനെബേക്കർ ചിത്രീകരിച്ചു, ഒടുവിൽ ടൗൺ ബ്ലഡി ഹാൾ എന്ന കൾട്ട്-ഡോക്യുമെന്ററിയായി മാറി.
പ്ലീസ്റ്റോസീൻ കാലഘട്ടം
പ്ലീസ്റ്റോസീൻ കാലഘട്ടത്തിന്റെ മുമ്പുള്ള കാലഘട്ടമായ പ്ലിയോസീൻ കാലഘട്ടത്തിൽ സൗത്ത് അമേരിക്കൻ വൻകര നോർത്ത് അമേരിക്കൻ വൻകരയോടു പനാമ കരയിടുക്കിന്റെ രൂപീകരണം വഴി കൂടിച്ചേരുകയും അത് അമേരിക്കൻ വൻകരകൾക്കിടയിൽ ജീവജാലങ്ങളുടെ വിനിമയത്തിനു കാരണമാകുകയും ചെയ്തു. പനാമ കരയിടുക്കിന്റെ രൂപീകരണം സമുദ്രജലപ്രവാഹങ്ങളിൽ മാറ്റങ്ങൾക്കിടയാക്കുകയും ഈ മാറ്റങ്ങൾ ഏകദേശം 27 ലക്ഷം വർഷങ്ങൾക്കുമുമ്പ് ഉത്തരാർദ്ധഗോളത്തിൽ ഹിമാനിരൂപീകരണത്തിന് വഴിയൊരുക്കുകയും ചെയ്തു. പ്ലീസ്റ്റോസീന്റെ തുടക്ക കാലഘട്ടത്തിൽ (2.58-0.8 ദശലക്ഷം വർഷങ്ങൾക്കിടയിൽ) ഹോമോ ജനുസ്സിലെ പുരാതന മനുഷ്യർ ആഫ്രിക്കയിൽ ഉത്ഭവിക്കുകയും ആഫ്രോ-യുറേഷ്യയിലുടനീളം വ്യാപിക്കുകയും ചെയ്തു. അന്ത്യ പ്ലീസ്റ്റോസീൻ കാലഘട്ടത്തോടുകൂടി ആധുനികമനുഷ്യർ ആഫ്രിക്കയ്ക്ക് പുറത്ത് വ്യാപിക്കുകയും മറ്റെല്ലാ ഹോമിനിനുകൾക്കും വംശനാശം സംഭവിക്കുകയും ചെയ്തു.
പ്ലീസ്റ്റോസീനിലും മുമ്പത്തെ കാലഘട്ടമായിരുന്ന നിയോജിനിലെപ്പോലെത്തന്നെ കാലാവസ്ഥ കൂടുതൽ തണുത്തും വരൾച്ചക്കുപാത്രമായി മാറുകയും ചെയ്തു. ഗ്ലേഷ്യൽ സൈക്കിളിനനുസരിച്ച് കാലാവസ്ഥ വൻ തോതിൽ മാറിക്കൊണ്ടിരുന്നു. സമുദ്രനിരപ്പിലുണ്ടായ താഴ്ച മൂലം ബെരിംഗിയ വഴി അമേരിക്കയും ഏഷ്യയും തമ്മിൽ യോജിക്കുകയും വടക്കേ അമേരിക്കുയുടെ ഭൂരിഭാഗം പ്രദേശങ്ങളും ലോറന്റൈഡ് ഹിമപാളിയാൽ മൂടപ്പെടുകയും ചെയ്തു.
പേരിനു പിന്നിൽ
സിസിലിയിലെ സ്ട്രാറ്റയെ വിവരിക്കുന്നതിനായി 1839-ൽ ചാൾസ് ലീലാണ് "പ്ലീസ്റ്റോസീൻ" എന്ന പദം അവതരിപ്പിച്ചത്. ഇന്നു കാണപ്പെടുന്ന മൊളസ്കൻ ജന്തുജാലങ്ങളിൽ 70 ശതമാനമെങ്കിലും ആ സ്ട്രാറ്റയിലുണ്ടായിരുന്നു. ഈ സവിശേഷത ഏറ്റവും പ്രായം കുറഞ്ഞ ഫോസിൽ ശിലാപാളിയാണെന്ന് കരുതപ്പെട്ടിരുന്ന പ്ലിയോസീൻ യുഗത്തിൽ നിന്ന് സിസിലിയിലെ സ്ട്രാറ്റയെ വേർതിരിക്കുന്നു.
കാലഗണന
പ്ലീസ്റ്റോസീനിന്റെ കാലം 2588000 മുതൽ 11700 വർഷങ്ങൾക്കുമുമ്പാണെന്നാണ് കണക്കാക്കിയിരിക്കുന്നത്. യംഗർ ഡ്രയാസ് കോൾഡ് സ്പെൽ ഉൾപ്പെടെയുള്ള ഹിമയുഗത്തിന്റെ ഏറ്റവും പുതിയ കാലഘട്ടത്തിന്റെ ഭൂരിഭാഗവും ഇത് ഉൾക്കൊള്ളുന്നു. യംഗർ ഡ്രയാസിന്റെ അവസാനം ഏകദേശം ബി.സി.ഇ 9640 ആയി കണക്കാക്കപ്പെടുന്നു. ഇപ്പോൾ നിലവിലുള്ള ഹോളോസീൻ യുഗത്തിന്റെ ഔദ്യോഗികമായ തുടക്കമാണ് യംഗർ ഡ്രയാസിന്റെ അവസാനം.
അവലംബം
വർഗ്ഗം:ചരിത്രാതീതകാലം വർഗ്ഗം:പ്ലീസ്റ്റോസീൻ കാലഘട്ടം
ഓർക്കിഡ് മാന്റിസ്
തെക്കുകിഴക്കേ ഏഷ്യയിലെ മഴക്കാടുകളിൽ കാണുന്ന ഒരു തൊഴുകയ്യൻ പ്രാണിയാണ് ഓർക്കിഡ് മാന്റിസ് (Hymenopus coronatus). ഇത് H. bicornis, എന്നും അറിയപ്പെടുന്നു. walking flower mantis, (pink) orchid mantis എന്നെല്ലാം ഇതിനു പേരുകൾ ഉണ്ട്. സ്വഭാവവും കാഴ്ചയിലെ രീതിയും അനുസരിച്ച് പലതരത്തിലുള്ള ഫ്ലവർ മാന്റിസുകളിൽ ഒന്നാണിത്. കാട്ടിൽ H. coronatus -നെ മലേഷ്യയിൽ കാണാറുണ്ട്.
വിവരണം
ഓർക്കിഡ് പൂവിന്റെ ഭാഗമെന്നരീതിയിലുള്ള മിമിക്രിക്കും പ്രച്ഛന്നവേഷത്തിനും യോജിച്ചരീതിയിൽ ആണ് ഇതിന്റെ അതീവഭംഗിയാർന്ന നിറഭേദങ്ങൾ. നടക്കാനുതകുന്ന നാലുകാലുകളാവട്ടെ പൂവിന്റെ ഇതളുകൾ പോലെതോന്നും. പല്ലുകളുള്ള മുന്നിലെ കാലുകളുടെ ജോഡി ഇരയെ പിടിക്കാനും ഉപയോഗിക്കുന്നു.
ഏതൊരു തൊഴുകയ്യൻ പ്രാണി ഇനങ്ങളിലും ഇത്രയ്ക്കും ആൺപെൺ വ്യതിയാനമുള്ള വേറെ സ്പീഷിസ് ഇല്ലെന്നുതന്നെ പറയാം: ആണുങ്ങൾ പെണ്ണുങ്ങളുടെ പകുതിമാത്രം വലിപ്പമുള്ളവരാണ്.
ഉണ്ടായി വരുന്ന നിംഫുകളുടെ ആദ്യകാലരൂപം റെഡുവിഡേ കുടുംബത്തിലെ പ്രാണികളെ അനുസ്മരിപ്പിക്കുന്നതാണ്. ഇവയുടെ കടി ശക്തിയേറിയതും ഇവയ്ക്ക് മോശം രുചിയുള്ളതുമാണ്.
പിന്നാമ്പുറത്തിന്റെ നിറമനുസരിച്ച് ഇവയ്ക്ക് പിങ്കിനും ബ്രൗണിനും ഇടയിൽ നിറം മാറാൻ കഴിവുള്ളവയാണ്.
കാണുന്ന ഇടങ്ങൾ
Hymenopus coronatus നെ തെക്കുകിഴക്കേ ഏഷ്യയിലെ മഴക്കാടുകളിലാണ് കാണുന്നത്. മലേഷ്യയിലും, മ്യാന്മറിലും, തായ്‌ലാന്റിലും ഇന്തോനേഷയിലും ഇവയെ കണ്ടുവരുന്നു.
സ്വഭാവം
ലഘുചിത്രം|An adult female H. coronatus on and [[അനുകരണം|mimicking a Phalaenopsis orchid]]
ഭക്ഷണരീതി
മാംസഭോജികളായ ഇവ, വളർത്തുന്ന അവസരങ്ങളിൽ ശലഭങ്ങളെ ഭക്ഷിക്കാൻ ഇഷ്ടപ്പെടുന്നവയാണ്. ചെറുപ്രാണികളും തുള്ളന്മാരും, ഈച്ചകളും, വണ്ടുകളും, തേനീച്ചപോലെയുള്ള കുത്തുന്ന പ്രാണികളെയും ഇവ തിന്നാറുണ്ട്. അധികം അടുത്തുവന്നാൽ സ്വന്തം സ്പീഷിസിനെയും ഇവ പിടിച്ചുതിന്നാറുണ്ട്. തന്നെക്കാളും വലിപ്പമുള്ള നട്ടെല്ലുള്ള ജീവികളായ പല്ലികളെയും, പക്ഷികളെയും, തവളകളെയും ആമകളെയും എലികളെയും തിന്നാൻ സമർത്ഥരാണ് തൊഴുകയ്യൻ പ്രാണികൾ.
ചരിത്രം
- Alfred Russel Wallace
The drawing was published in Edward Bagnall Poulton's book The Colours of Animals. Poulton calls it an "Indian Mantis" which "feeds upon other insects which it attracts by its flower-like shape and pink colour. The apparent petals are the flattened legs of the insect."
വളർത്തൽ
പ്രാണികളെ വളർത്തുന്നവർക്ക് ഏറെ പ്രിയപ്പെട്ടതാണ് ഓർക്കിഡ് മാന്റിസ്. വളരെ അപൂർവ്വമായതിനാൽ വലിയ വിലയേറിയതാണ് ഇവ.
ആംബർ കോട്ട
രാജസ്ഥാനിലെ ജയ്പൂരിനടുത്ത് ആംബറിൽ സ്ഥിതി ചെയ്യുന്ന പുരാതനമായ കോട്ടയാണ് ആംബർ കോട്ട. ആമെർ കോട്ട (आमेर क़िला) എന്നും ഇത് അറിയപ്പെടുന്നു. ജയ്പൂരിൽ നിന്നും 11 കിലോമീറ്റർ ദൂരെയായി സ്ഥിതി ചെയ്യുന്ന ഈ കോട്ട ജയ്പൂരിലേക്ക് തലസ്ഥാനം മാറ്റുന്നതുവരെ കഛവ രജപുത്രരുടെ തലസ്ഥാനമായിരുന്നു. രജപുത്ര - മുഗൾ ശൈലികൾ സമ്മേളിക്കുന്ന തനതായ വാസ്തുകലാശൈലിക്ക് പ്രശസ്തമായ ആംബർ കോട്ട, രാജസ്ഥാനിലെ ഒരു പ്രധാനപ്പെട്ട വിനോദസഞ്ചാരകേന്ദ്രമാണ്. കോട്ടയുടെ ആകർഷണീയത വർദ്ധിപ്പിക്കുന്ന രീതിയിൽ കോട്ടക്കരികിൽ മഹോത തടാകവും സ്ഥിതി ചെയ്യുന്നു. ആംബർ കോട്ടയുടെ പടിഞ്ഞാറുവശത്ത്, ഒരേ കോട്ടമതിൽക്കെട്ടിനകത്തുതന്നെ ജയ്ഗഢ് കോട്ടയും നിലകൊള്ളുന്നു.
ചരിത്രം
അംബ അഥവ ഗട്ടാ റാണി എന്ന മാതൃദൈവത്തിന് സമർപ്പിച്ചുകൊണ്ട് മീണ വംശക്കാരാണ്‌ ആംബർ നഗരം സ്ഥാപിച്ചത്. നിലവിലുണ്ടായ നഗരാവശിഷ്ടങ്ങളെ പുനരുദ്ധരിച്ച് 1592-ൽ അക്ബർ ചക്രവർത്തിയുടെ ഒരു സേനാനായകനും സഭയിലെ നവരത്നങ്ങളിലൊരാളുമായിരുന്ന രാജ മാൻ സിങ് ആണ് ആംബറിലെ ഇന്നത്തെ കൊട്ടാരസമുച്ചയത്തിന്റെ പണിയാരംഭിച്ചത്. കോട്ടയുടെ പ്രാരംഭഘട്ടം, മാൻ സിങ്ങിന്റെ പിൻഗാമിയായ ജയ്സിങ് ഒന്നാമന്റെ കാലത്ത് പൂർത്തിയായി. സവായ് ജയ്സിങ് രണ്ടാമന്റെ കാലത്ത് കഛാവാ രജപുത്രരുടെ തലസ്ഥാനം ജയ്പൂരിലേക്ക് മാറ്റുന്നതുവരെയുള്ള 150 വർഷക്കാലം ജയ് സിങ്ങ്ിന്റെ പിൻഗാമികൾ കോട്ടയെ നവീകരിച്ചുകൊണ്ടിരുന്നു.
ഘടന
വെളുപ്പും ചുവപ്പും മണൽക്കല്ലുകൊണ്ടാണ് ആംബർ കോട്ട നിർമ്മിച്ചിരിക്കുന്നത്. ഒരു പ്രതിരോധദുർഗമായി കെട്ടിപ്പടുത്തിട്ടുള്ള കോട്ടയുടെ പുറംഭാഗത്തുനിന്ന് വ്യത്യസ്തമായി, ഉൾവശം, ഹിന്ദു-മുഗൾ സമ്മിശ്രശൈലിയിലുള്ള കലാസൃഷ്ടികൾ കൊണ്ട് സമ്പന്നമാണ്. കോട്ടയുടെ മതിലുകളുടെ ഉൾവശം, നിത്യജീവിതത്തിലെ രംഗങ്ങൾ പകർത്തിയിട്ടുള്ള മ്യൂറൽ ഫ്രസ്കോ ചുമർ ചിത്രങ്ങൾ‌ കൊണ്ട് അലങ്കരിക്കപ്പെട്ടിരിക്കുന്നു. മറ്റു മതിലുകൾ കൊത്തുപണികൾ കൊണ്ടൂം, മൊസൈക്കുകൾ കൊണ്ടൂം, കണ്ണാടിയിലുള്ള സൂക്ഷ്മമായ ചിത്രപ്പണികൾകൊണ്ടൂം അലങ്കരിച്ചിരിക്കുന്നു.
ജലേബ് ചൗക്ക്
തെക്കുവടക്കായി തൊട്ടുകിടക്കുന്ന ചതുരാകൃതിയിലുള്ള നാല് മുറ്റങ്ങളും അവക്കു ചുറ്റും മന്ദിരങ്ങളും അടങ്ങിയ ഘടനയാണ് ആംബർ കോട്ടക്കുള്ളത്. കോട്ടയിലേക്ക് പ്രവേശിക്കുന്നവർ വടക്കേ അറ്റത്തുള്ള ജലേബ് ചൗക്ക് എന്ന മുറ്റത്തേക്കാണ് എത്തിച്ചേരുന്നത്. കിഴക്കു നിന്നും പടിഞ്ഞാറു നിന്നുമായി പരസ്പരം അഭിമുഖമായി നിൽക്കുന്ന ഒരോപോലെയുള്ള രണ്ട് കവാടങ്ങൾ ജലേബ് ചൗക്കിനുണ്ട്. ഇവ യഥാക്രമം സൂരജ് പോൾ (സൂര്യകവാടം), ചാന്ദ് പോൾ (ചന്ദ്രകവാടം) എന്നീ പേരുകളീൽ അറിയപ്പെടുന്നു. രാജഭരണകാലത്ത് സൂരജ് പോളിലൂടെയുള്ള പ്രവേശനം വിശേഷവ്യക്തികൾക്കു മാത്രമായിരുന്നു. പൊതുജനങ്ങൾക്ക് ചാന്ദ് പോൾ വഴിയായിരുന്നു പ്രവേശിക്കേണ്ടീയിരുന്നത്. സൂരജ് പോളിനു മുകളിൽ കാവൽക്കാർക്കുള്ള അറയായിരുന്നെങ്കിൽ ചാന്ദ് പോളിനു മുകളിൽ നോബത്ഖാന എന്ന ഒരു വാദ്യസംഘമാണ്. ഇവർ വലിയ ചെണ്ടകളും മറ്റു വാദ്യോപകരണങ്ങളും ഉപയോഗിച്ച് സംഗീതസദസ്സ് നടത്തുന്നു.
ഇന്ന് താഴെ നിന്ന് കാൽനടയായോ, ആനപ്പുറത്തേറിയോ കോട്ടയിലേക്ക് പ്രവേശിക്കുന്ന സഞ്ചാരികൾ സൂരജ് പോൾ വഴിയാണ് പൊതുവേ കോട്ടയിലേക്ക് പ്രവേശിക്കുന്നത്. കോട്ടക്കകത്തേക്ക് നേരിട്ട് വാഹനങ്ങളിൽ എത്തുന്നവർക്ക് പടിഞ്ഞാറുവശത്തുള്ള ചാന്ദ് പോൾ വഴിയാണ് പ്രവേശനം. ചാന്ദ് പോളിനു മുകളിൽ നോബത്ഖാന സംഘം, ഇന്നും കച്ചേരി നടത്തുന്നുണ്ട്. ഇരുകവാടങ്ങളിലൂടെ പ്രവേശിച്ചാലും എത്തിച്ചേരുന്ന വിശാലമായ ചതുരമാണ് ജലേബ് ചൗക്ക്.
ജലേബ് ചൗക്ക് എന്നത് അറബിഭാഷയിൽ നിന്നുള്ളതാണ്. പട്ടാളക്കാർക്ക് പരേഡ് നടത്തുന്നതിനുള്ള മൈതാനം എന്നാണ് ഈ വാക്കിനർത്ഥം. 1699-1749 കാലത്ത് ഭരണത്തിലിരുന്ന സവായ് ജയ് സിങ്ങിന്റെ കാലത്താണ് ജലേബ് ചൗക്ക് പണി തീർത്തത്. രാജാവിന്റെ സ്വകാര്യ അംഗരക്ഷകർ ഇവിടെ പരേഡ് നടത്തിയിരുന്നു.
ജലേബ് ചൗക്കിന്റെ തെക്കുപടിഞ്ഞാറെ മൂലയിൽ ശീലാദേവി മന്ദിർ എന്ന ഒരു കാളീക്ഷേത്രമുണ്ട്. ഇതിന് തൊട്ടുകിഴക്കായി ദിവാൻ-ഇ ആം സ്ഥിതി ചെയ്യുന്ന മുറ്റത്തേക്കുള്ള പടിക്കെട്ടാണ്. ഈ പടിക്കെട്ട്, സിംഹ് പോൾ എന്ന കവാടത്തിലേക്കെത്തുന്നു.
ദിവാൻ-ഇ ആമും ഗണേശ് പോളും
ജലേബ് ചൗക്കിന് തൊട്ട് തെക്കുള്ള രണ്ടാമത്തെ മുറ്റത്ത് കിഴക്കേ അറ്റത്താണ് ദിവാൻ ഇ ആം എന്ന പൊതുസഭ സ്ഥിതി ചെയ്യുന്നത്. സിംഹ് പോൾ വഴിയാണ് ഈ മുറ്റത്തേക്ക് പ്രവേശിക്കുന്നത്. മുഗൾ ശൈലിയിൽ തൂണുകൾ നിറഞ്ഞ മന്ദിരമാണ് ദിവാൻ ഇ ആം. രാജഭരണകാലത്ത് സഭാസമ്മേളനങ്ങൾക്കു പുറമേ ആഘോഷങ്ങളും മറ്റും ഇവിടെയാണ് സംഘടിപ്പിക്കപ്പെട്ടിരുന്നത്. രാജ മാൻ സിങ്ങിന്റെ (1589 - 1614) കാലത്താണ് ചുവന്ന മണൽക്കല്ലും വെണ്ണക്കല്ലും ഉപയോഗിച്ച് ഈ മാളികയുടെ പണി തീർത്തത്. ദിവാൻ ഇ ആമിലെ തൂണുകളുടെ ബാഹുല്യം മുഗൾ ശൈലിയാണെങ്കിലും, ആനയുടെ തലയുടേയും തുമ്പിക്കൈയുംടേയും രൂപത്തിലുള്ള, തൂണുകളിലെ കൊത്തുപണികൾ രജപുത്രശൈലിയിലാണ്. രണ്ടു തരത്തിലുള്ള തൂണുകൾ ഈ മാളികക്കുണ്ട്. മാളികക്ക് ചുറ്റുമുള്ള ഇരട്ടത്തൂണുകൾ‌ ചുവന്ന മണൽക്കല്ലുകൊണ്ടുള്ളതാണ്. ഉള്ളിലുള്ള ഒറ്റത്തൂണുകളാകട്ടെ, വെളുത്ത മാർബിളിലാണ് തീർത്തിരിക്കുന്നത്. ദിവാൻ ഇ ആമിന്റെ കിഴക്കുഭാഗം, മഹാരാജ സവായ് രാംസിങ് രണ്ടാമൻ (1835 - 80), ഒരു ബില്യാർഡ് മുറിയാക്കി മാറ്റി.
ദിവാൻ ഇ ആമിന്റെ തെക്കുഭാഗത്ത് കിഴക്കോട്ട് നീങ്ങി നിരവധി കമാനങ്ങളടങ്ങിയ ഒരു വരാന്തയുണ്ട്. നിരനിരയായുള്ള ഈ 27 കമാനങ്ങളെ 27 കച്ചേരികൾ‌ അഥവാ തോശഖാന എന്നാണ് അറിയപ്പെട്ടിരുന്നത്. കൊട്ടാരത്തിലെ ഉദ്യോഗസ്ഥരുടെ കാര്യാലയങ്ങളായിരുന്നു ഇവ. ആംബർ രാജ്യത്തിന്റെ ഭരണം ഇവിടെ നിന്നായിരുന്നു നടത്തപ്പെട്ടിരുന്നത്.
ഈ മുറ്റത്തെ പ്രധാനപ്പെട്ട ഒരു ആകർഷണമാണ് തെക്കുവശത്തുള്ള ഫ്രസ്കോ ശൈലിയിലുള്ള ചുമർചിത്രപ്പണികൾ കൊണ്ട് സമ്പന്നമായ ഗണേശ് പോൾ എന്ന കവാടം. കൊട്ടാരത്തിന്റെ മൂന്നാമത്തെ മുറ്റത്തേക്ക് അതായത് രാജാവിന്റെ സ്വകാര്യവാസസ്ഥലത്തേക്ക് പ്രവേശിക്കുന്നതിനുള്ള കവാടമാണിത്. ഒരു ഗണപതിയുടെ ചിത്രമൊഴികെ ഗണേശ് പോളിലെ ചിത്രപ്പണികൾ ഇസ്ലാമിക/മുഗൾ ശൈലിയിലുള്ള ജ്യാമിതീയരൂപങ്ങളും സസ്യങ്ങളുമാണ്. 1621-67 കാലത്തെ മിർസ രാജ ജയ് സിങ്ങിന്റെ കാലത്താണ്‌ ഗണേശ് പോൾ നിർമ്മിച്ചിരിക്കുന്നത്. ഗണേശ് പോളിന് മുകളിൽ സുഹാഗ് മന്ദിർ എന്ന ഒരു അറയുണ്ട്. ഇവിടെ നിന്നും ദിവാൻ ഇ ആമും, ജലേബ് ചൗക്കും മാർബിൾ കൊണ്ട് അഴിയിട്ട (തിരശീലയിട്ട) ജനലുകളിലൂടെ വീക്ഷിക്കാനാകും. രാജഭരണകാലത്ത്, കൊട്ടാരത്തിലെ സ്ത്രീകൾക്ക്, ദിവാൻ ഇ ആമിലും മറ്റും നടക്കുന്ന ഭരണനടപടികൾ വീക്ഷിക്കുന്നതിനാണ് ഈ അറ ഉപയോഗപ്പെടുത്തിയിരുന്നത്.
ഗണേശ് പോളിനും ദിവാൻ ഇ ആമിനും പുറമേ ഈ മുറ്റത്ത് പടിഞ്ഞാറുവശത്തായി അടുക്കളകളും കാണാം.
ദിവാൻ ഇ ഖാസും സുഖ് നിവാസും
ഗണേശ് പോളിലൂടെ തെക്കോട്ട് പ്രവേശിക്കുമ്പോൾ ആംബർ കോട്ടയുടെ മൂന്നാമത്തെ മുറ്റത്തേക്കെത്തുന്നു. മുഗൾ ശൈലിയിൽ ഒരു ദിവാൻ ഇ ഖാസ് (സ്വകാര്യസഭ) ആംബർ കോട്ടയിലുമുണ്ട്. മൂന്നാമത്തെ മുറ്റത്ത് കിഴക്കുവശത്തായാണ് വെണ്ണക്കല്ലുകൊണ്ട് നിർമ്മിച്ച ഈ മന്ദിരം സ്ഥിതി ചെയ്യുന്നത്. ജയ് മന്ദിർ എന്നും ദിവാൻ-ഇ ഖാസ് അറിയപ്പെടുന്നു. തൂണുകൾ കൊണ്ടുള്ള ബാഹ്യഭാഗമാണ് ദിവാൻ-ഇ ഖാസിനുള്ളതെങ്കിൽ ഇതിനകത്തെ ചുമരും, മച്ചും കണ്ണാടിയിലെ ചിത്രപ്പണികൾ കൊണ്ട് അലങ്കരിക്കപ്പെട്ടതാണ്. അതുകൊണ്ട് ദിവാൻ ഇ ഖാസിനെ ശീഷ് മഹൽ (കണ്ണാടിമന്ദിരം) എന്നും വിളിക്കുന്നു. മുഗൾ ശൈലിയായ ചാർ ബാഗ് രീതിയിലുള്ള ഒരു പൂന്തോട്ടവും ദിവാൻ ഇ ഖാസിനു മുൻപിലുണ്ട്. മിർസ രാജ ജയ്സിങ്ങിന്റെ കാലത്താണ് (1621-67) ദിവാൻ ഇ ഖാസ് പണിതീർത്തത്. രാജാവ് തന്റെ വിശിഷ്ടാഥിതികളുമായി കൂടിക്കാഴ്ച നടത്തിയിരുന്നത് ഈ മാളികയിൽ വച്ചാണ്.
ദിവാൻ ഇ ഖാസിന് എതിർവശത്ത് സുഖ് നിവാസ് എന്ന വെണ്ണക്കല്ലിൽ തീർത്ത ഒരു മാളികയുമുണ്ട്. ചന്ദനം കൊണ്ട് നിർമ്മിച്ചിരിക്കുന്ന ഇതിന്റെ വാതിലുകളീൽ ആനക്കൊമ്പു കൊണ്ടുള്ള അലങ്കാരപ്പണികളുണ്ട്. ചൂടുകാലത്ത് മാളിക തണുപ്പിക്കുന്നതിന്, തണുത്ത വെള്ളം ഒഴുകുന്നതിനുള്ള ചാലുകളോടു കൂടിയ ശീതീകരണ സംവിധാനം ഇതിനുണ്ട്.
മാൻ സിങ് ഒന്നാമന്റെ കൊട്ടാരം
ആംബർ കോട്ടയുടെ ഏറ്റവും തെക്കുവശത്തുള്ള ഭാഗമാണ് മാൻസിങ് ഒന്നാമന്റെ കൊട്ടാരം. കോട്ടയുടെ ഏറ്റവും പഴക്കമേറിയ ഈ ഭാഗം നാലാമത്തെ നടുമുറ്റത്തിന് ചുറ്റുമായി നിർമ്മിക്കപ്പെട്ടിരിക്കുന്നു.
മാൻസിങ് ഒന്നാമൻ രാജാവിന്റെ ഭരണകാലത്ത് 1599-ലാണ് ഈ കൊട്ടാരത്തിന്റെ പണി തീർത്തിരിക്കുന്നത്. 25 വർഷമെടുത്താണ് ഈ കൊട്ടാരം പണിതത്. ആംബർ കോട്ടയുടെ മറ്റു ഭാഗങ്ങളിലെന്ന പോലെ ചതുരാകൃതിയിലുള്ള ഒരു നടുമുറ്റവും ചുറ്റുമായി കെട്ടിടങ്ങളും എന്ന ഘടനയിൽത്തന്നെയാണ് മാൻ സിങ് കൊട്ടാരവും ചുറ്റുമുള്ള രണ്ടു നിലകളായുള്ള മുറികളിൽ പടിഞ്ഞാറുവശം സ്ത്രീകളുടെ അന്തഃപുരമാണ്. ഇതിനെ ജനാനി ഡിയോഢി (Zenani Deorhi) എന്നുവിളിക്കുന്നു.
മുറ്റത്തിന് ഒത്ത നടുവിൽ നിരവധി തൂണുകളുള്ള ബാരാധാരി എന്ന ഒരു മണ്ഡപമുണ്ട്.
തുരങ്കം
ആംബർ കോട്ടയും അതിനു പടിഞ്ഞാറ് കുന്നിനു മുകളിലുള്ള ജയ്ഗഢ് കോട്ടയും തമ്മിൽ ബന്ധിപ്പിച്ചുകൊണ്ട് ഒരു തുരങ്കം നിലവിലുണ്ട്. മാൻ സിങ് കൊട്ടാരം, സ്ത്രീകളുടെ അന്തഃപുരമായ ജനാനി ഡിയോഢി, ദിവാൻ-ഇ ഖാസ് എന്നിവിടങ്ങളിൽ നിന്നും ഈ തുരങ്കത്തിലേക്ക് പ്രവേശനകവാടങ്ങളുണ്ട്. ജയ്ഗഢ് കോട്ടയിലേക്കടുക്കുമ്പോൾ ഈ തുരങ്കം, മുകൾവശം തുറന്ന പാതയായി പരിണമിക്കുന്നു.
ജലസംഭരണികൾ
പൊതുവേ ജലദൗർലഭ്യമനുഭവപ്പെടുന്ന രാജസ്ഥാനിലെ മിക്കവാറും കോട്ടകളിലും കൊട്ടാരങ്ങളിലും ജലസംഭരണത്തിനുള്ള പ്രത്യേക സംവിധാനങ്ങൾ ഏർപ്പെടുത്തിയിരുന്നു. മഴവെള്ളം സംഭരിക്കുന്നതിന് ആംബർ കോട്ടയിൽ മൂന്ന് സംഭരണികളാണ് ഭൂമിക്കടിയിൽ സ്ഥാപിച്ചിരിക്കുന്നത്. ഇവ ജലേബ് ചൗക്കിലും, ദിവാൻ ഇ ആമിനും, മാൻ സിങ് കൊട്ടാരത്തിനും അടിയിലാണ്. സംഭരണികൾ ഭൂമിക്കടിയിലായതിനാൽ ബാഷ്പീകരണം മൂലമുള്ള ജലനഷ്ടം പരമാവധി ഒഴിവാക്കാൻ സാധിക്കുകയും ചെയ്യുന്നു.
അവലംബം
വർഗ്ഗം:രാജസ്ഥാനിലെ കോട്ടകൾ വർഗ്ഗം:രാജസ്ഥാനിലെ കൊട്ടാരങ്ങൾ വർഗ്ഗം:ജയ്‌പൂർ വർഗ്ഗം:ഇന്ത്യയിലെ ലോകപൈതൃകകേന്ദ്രങ്ങൾ
ദി റെഡ് വൈൻയാർഡ്
ദി റെഡ് വൈൻയാർഡ്, ഡച്ച് ചിത്രകാരനായ വിൻസന്റ് വാൻഗോഗിന്റെ ഒരു ഓയിൽ പെയിന്റിങ്ങാണ്,ചണനാരു കൊണ്ട് നെയ്തെടുത്ത കാൻവാസിൽ പൂർത്തിയായ ഇത്, 1888 നവമ്പറിനു മുമ്പായി,സ്വകാര്യമായി, അന്നത്തെ ഫ്രെഞ്ച് ഓയിൽ പെയിന്റിങ്ങിന്റെ വലിപ്പമായ ടോയിൽ ഡി 30 -എന്ന വലിപ്പത്തിലാണ് വരച്ചിരിക്കുന്നത്. ഇതുതന്നെയാണ് വാൻ ഗോഗ് ജീവിച്ചിരിക്കുമ്പോൾ വിറ്റുപോയ ഒരേയൊരു പെയിന്റിങ്ങും.
പുറംകണ്ണികൾ
വർഗ്ഗം:വിൻസെന്റ് വാൻഗോഗിന്റെ ചിത്രങ്ങൾ
ഴാങ് ക്ലോദ് കാരി
ഫ്രഞ്ച് സാഹിത്യകാരനും ചലച്ചിത്ര തിരക്കഥാകൃത്തും സംവിധായകനുമാണ് ഴാങ് ക്ലോദ് കാരി. ലൂയി ബുനുവലുമായി നിരവധി സിനിമകളിൽ സഹകരിച്ചു പ്രവർത്തിച്ചു. ബഹുമാനസൂചകമായി അക്കാദമി പുരസ്കാരം നൽകി ആദരിച്ചിട്ടുണ്ട്.
ജീവിതരേഖ
കർഷകരായ ആലിസിന്റെയും ഫെലിക്സ് കാരിയുടെയും മകനാണ്. 1957 ൽ ആദ്യ നോവൽ ലെസാർഡ് പ്രസിദ്ധീകരിച്ചു.
പുറം കണ്ണികൾ
വർഗ്ഗം:ഫ്രഞ്ച് തിരക്കഥാകൃത്തുക്കൾ വർഗ്ഗം:പത്മശ്രീ പുരസ്കാരം ലഭിച്ച ഫ്രാൻസുകാർ വർഗ്ഗം:1931-ൽ ജനിച്ചവർ വർഗ്ഗം:സെപ്റ്റംബർ 17-ന് ജനിച്ചവർ
കേരള വനഗവേഷണ ഇൻസ്റ്റിറ്റ്യൂട്ട്
ലഘുചിത്രം|കേരള വനഗവേഷണ കേന്ദ്രം കേരള സർക്കാരിന്റെ ശാസ്ത്രസാങ്കേതിക വകുപ്പിനു കീഴിൽ പ്രവർത്തിക്കുന്ന ഒരു ഗവേഷണ സ്ഥാപനമാണ് കേരള വനഗവേഷണ ഇൻസ്റ്റിറ്റ്യൂട്ട്. 1975 ലാണ് ഇൻസ്റ്റിറ്റ്യൂട്ട് സ്ഥാപിതമായത്. തൃശൂർ ജില്ലയിലെ പീച്ചിയിലാണ് ഇൻസ്റ്റിറ്റ്യൂട്ടിന്റെ ആസ്ഥാനം. വനങ്ങളെക്കുറിച്ചും ജൈവവൈവിദ്ധ്യസംരക്ഷണത്തെക്കുറിച്ചുമെല്ലാമുള്ള ഗവേഷണങ്ങൾ ഇവിടെ നടക്കുന്നു. നിരവധി ശാസ്ത്രജ്ഞർ ഇവിടെ പ്രവർത്തിക്കുന്നു. ഇന്ന് കേരള ശാസ്ത്രസാങ്കേതിക പരിസ്ഥിതി കൗൺസിലിന്റെ ഒരു ഭാഗമാണ്. ലഘുചിത്രം|അന്താരാഷ്ട്ര അതിഥിമന്ദിരം - കേരള വനഗവേഷണ കേന്ദ്രം, പീച്ചി, തൃശൂർ
ഇതും കാണുക
കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
അവലംബം
വർഗ്ഗം:തൃശ്ശൂർ ജില്ലയിലെ കലാലയങ്ങൾ വർഗ്ഗം:വനഗവേഷണസ്ഥാപനങ്ങൾ വർഗ്ഗം:കേരളത്തിലെ ഗവേഷണസ്ഥാപനങ്ങൾ വർഗ്ഗം:കേരളത്തിലെ ശാസ്ത്രഗവേഷണം
കേരളത്തിലെ മത്സ്യങ്ങളുടെ പട്ടിക
ഇന്ത്യയിലെ കരയിലും കടലിലുമായി ഉള്ള ഏതാണ്ട് 33059 മത്സ്യസ്പീഷിസുകൾ ലോകത്തിലെ മത്സ്യവൈവിധ്യത്തിന്റെ ഏതാണ്ട് 9.7 ശതമാനത്തോളം വരും. ഇതിൽ കടൽമത്സ്യങ്ങൾ ഏതാണ്ട് 7.4 ശതമാനത്തോളമാണ്. ആകെ ഇന്ത്യയിൽ ഉള്ള ഏതാണ്ട് 3231 മത്സ്യസ്പീഷിസുകളിൽ 2443 (75.6 ശതമാനം) കടൽമത്സ്യങ്ങളാണ്. കേരളത്തിൽ ഇപ്പോൾ കാണുന്നത് 905 തരം മത്സ്യങ്ങളാണ് അവയുടെ പട്ടിക ചുവടെ ചേർത്തിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:കേരളവുമായി ബന്ധപ്പെട്ട പട്ടികകൾ * വർഗ്ഗം:ജീവികളുമായി ബന്ധപ്പെട്ട പട്ടികകൾ
വിറ്റാലി ഹോഡ്സിയാറ്റ്സ്കി
ഒരു ഉക്രേനിയൻ സംഗീതസംവിധായകനും അധ്യാപകനുമാണ് വിറ്റാലി ഒലെക്സിയോവിച്ച് ഹോഡ്സിയാറ്റ്സ്കി. അദ്ദേഹം 1996-ൽ ഉക്രെയ്‌നിലെ മെറിറ്റഡ് ആർട്ടിസ്റ്റായി.
കിയെവിൽ ജനിച്ച അദ്ദേഹം ബോറിസ് ലിയാറ്റോഷിൻസ്‌കിക്കൊപ്പം കിയെവ് കൺസർവേറ്ററിയിൽ പഠിച്ചു. 1961-ൽ ബിരുദം നേടി. പിയാനോ, ഓർക്കസ്ട്ര, വോയ്‌സ്, സോളോ വുഡ്‌വിൻഡ്, സ്ട്രിംഗ് ഉപകരണങ്ങൾ എന്നിവയ്‌ക്കായി അദ്ദേഹം സംഗീതം രചിച്ചിട്ടുണ്ട്.
പുറംകണ്ണികൾ
വർഗ്ഗം:1936-ൽ ജനിച്ചവർ
സി.എം.എസ്സ്. കോളേജ്. എച്ച്.എസ്സ്.
കോട്ടയം ജില്ലയിൽ കോട്ടയം നിയോജക മണ്ഡലത്തിലെ ഒരു പൊതു വിദ്യാലയമാണ് ചർച്ച് മിഷിനറി സൊസൈറ്റി കോളേജ് ഹൈസ്കൂൾ എന്ന '''സി.എം.എസ്സ്.കോളേജ്.എച്ച്.എസ്സ്. കോട്ടയം, കേരളം, ഇന്ത്യ'''. പഴയ കോട്ടയം പട്ടണത്തിൻറെ കിഴക്കേ പ്രവേശന കവാടമായിരുന്നു ചാലുകുന്ന് എന്നിടത്താണ് ഈ വിദ്യാലയം. അഞ്ച് മുതൽ പന്ത്രണ്ട് വരെ ക്ലാസുകൾ ഈ വിദ്യാലയത്തിൽ നിലവിലുണ്ട്. എണ്ണൂറോളം വിദ്യാർത്ഥികൾ പഠിക്കുന്ന വിദ്യാലയത്തിൽ അധ്യാപകരുൾപ്പെടെ മുപ്പതോളം ജീവനക്കാരുണ്ട്.
ചരിത്രം
1817 ൽ ഇംഗ്ലണ്ടിലെ ചർച്ച് മിഷനറി സൊസൈറ്റി യുടെ നേതൃത്വത്തിലാണ് ഈ വിദ്യാലയം ആരംഭിക്കുന്നത്. അന്നത്തെ തിരുവിതാംകൂർ സംസ്ഥാനത്ത് ഇംഗ്ലീഷ് പഠിപ്പിക്കാൻ ഒരു സ്ഥാപനവും നിലവിലില്ലായിരുന്നു. റവ. മധ്യ കേരള രൂപതയുടെ ചരിത്രം എന്ന ഗ്രന്ഥത്തിൽ സി‌വൈ തോമസ് പറയുന്നു: “1836 ന് ശേഷമുള്ള സി‌എം‌എസ് രേഖകളിൽ, ബെയ്‌ലിയുടെ ചുമതലയുള്ള 'കോട്ടയം വില്ലേജ് മിഷൻ', ബേക്കറിനു കീഴിലുള്ള 'കോട്ടയം ഡിസ്ട്രിക്റ്റ് മിഷൻ' എന്നിവയെക്കുറിച്ചുള്ള പരാമർശങ്ങൾ, അദ്ദേഹത്തിന്റെ ആസ്ഥാനം പള്ളം, തെക്ക് അഞ്ച് മൈൽ എന്നിങ്ങനെ പരാമർശങ്ങളുണ്ട്. വിദ്യാഭ്യാസ പ്രവർത്തനങ്ങളും തുടർന്ന അവർ 1838 ൽ കോട്ടയത്ത് സി‌എം‌എസ് കോളേജ് എന്ന പേരിൽ മറ്റൊരു കോളേജ് നിർമ്മിച്ചു. 1840 ൽ റവ. ജോൺ ചാപ്മാൻ അതിന്റെ ചുമതല ഏറ്റെടുത്തു.
റവ. ബെഞ്ചമിൻ ബെയ്‌ലിയായിരുന്നു കോളേജ്, കോട്ടിം(അക്കാലത്തെ പേര്) എന്ന കോളേജിലെ ആദ്യത്തെ പ്രിൻസിപ്പൽ. പൊതു സേവനത്തിന്റെ എല്ലാ ആവശ്യങ്ങളും നിറവേറ്റുന്ന ഉദ്യോഗസ്ഥരുടെ ഒഴിവുകൾ നികത്താൻ ആവശ്യമായ ഇടമായി സർക്കാർ കോളേജിനെ സ്വാഗതം ചെയ്തു. ആദ്യകാലങ്ങളിൽ പാഠ്യപദ്ധതിയിൽ ലാറ്റിൻ, ഗ്രീക്ക്, ഹീബ്രു, മാത്തമാറ്റിക്സ്, ചരിത്രം, ഭൂമിശാസ്ത്രം എന്നിവ കൂടാതെ ഇംഗ്ലീഷ്, മലയാളം, സംസ്കൃതം, സിറിയക് എന്നിവയും ഉൾപ്പെടുത്തിയിരുന്നു. 1838-ൽ കോളേജിനെ മലയോരത്തിലേക്ക് മാറ്റി - ഇന്നത്തെ സൈറ്റ് - വിദൂര പശ്ചിമഘട്ടത്തിന്റെ കാഴ്ചകൾ വിദ്യാലയത്തിലിരുന്നാൽ കാണാമായിരുന്നു. കാമ്പസിലെ ഏറ്റവും പഴക്കം ചെന്ന കെട്ടിടങ്ങളിലൊന്നാണ് റൂം 52 അല്ലെങ്കിൽ "ഗ്രാമർ സ്കൂൾ".
1838ൽ സ്കൂൾ ഇന്ന് സി.എം.എസ് കോളജ് ഇരിക്കുന്ന സ്ഥലമായ ഫെൻ ഹില്ലിലേക്ക് മാറ്റിസ്ഥാപിച്ചു. 1880ൽ ഈ വിദ്യാലയം സന്ദർശിച്ച തിരുവിതാംകൂർ മഹരാജാവ് ഈ വിദ്യാലയത്തെ നാടിന് വിജ‌്ഞാനം പകരുന്ന ദീപം എന്നാണ് വിശേഷിപ്പിച്ചത്. 1892 ൽ എഫ്.എ ക്ലാസുകൾ ആരംഭിച്ചു. 1907 മുതൽ സി. എം. എസ് കോളജ് ഹൈസ്കൂൾ എന്ന് അറിയപ്പെടാൻ തുടങ്ങി. 1950 ൽ ഇന്ന് സ്കൂൾ നിലനിൽക്കുന്ന സ്ഥലത്തേക്ക് തിരിച്ച് മാറ്റിസ്ഥാപിച്ചു. 2000 ൽ ഹയർ സെക്കൻണ്ടറി സ്കൂളായി അപ് ഗ്രേഡ് ചെയ്തു.
ഭൗതിക സാഹചര്യങ്ങൾ
എട്ടേക്കറോളം സ്ഥലത്താണ് സ്കൂൾ സ്ഥിതി ചെയ്യുന്നത്. 2150ഓളം പുസ്തകങ്ങളുള്ള ലൈബ്രററിയും 15കമ്പ്യൂട്ടറുകളുളള ലാബുമുണ്ട്. ഫുട്ബാൾ ഗ്രൗണ്ടും വോളിബാൾ, ബാഡ്മിന്റൺ എന്നിവ കളിക്കാനുള്ള സൗകര്യവുമുണ്ട്.
അവലംബം
വർഗ്ഗം:കോട്ടയം ജില്ലയിലെ വിദ്യാലയങ്ങൾ വർഗ്ഗം:Coordinates on Wikidata
സോഫിയ വാഡിയ
കൊളംബിയയിൽ ജനിച്ച് ഇന്ത്യാക്കാരിയായി തീർന്ന ബ്രഹ്മവൈജ്ഞാനികയും സാഹിത്യകാരിയുമായിരുന്നു സോഫിയ വാഡിയ ഇംഗ്ലീഷ്:Sophia Wadia,( പൂർവ്വ നാമം സോഫിയ കൊമാച്ചോ) പി.ഇ.എൻ (പെൻ) ന്റെ ആൾ ഇന്ത്യ സെന്ററിന്റെ സ്ഥാപകയും. ഇന്ത്യൻ ഇൻസ്റ്റിറ്റ്യൂട്ട് ഓഫ് വേൾഡ് കൾചറിന്റെ സഹസ്ഥാപകയും ആണ്  ഏഷ്യൻ ബുക്ക് ട്രസ്റ്റ് സ്ഥാപിച്ചതും സോഫിയയാണ്. 1960 ൽ രാജ്യം പദ്മശ്രീ പുരസ്കാരം നൽകി ആദരിച്ചു
രാജ്ഭവൻ
ഇന്ത്യയിലെ സംസ്ഥാനങ്ങളിലെ ഗവർണർമാരുടെ ഔദ്യോഗിക വസതികളുടെ പൊതുനാമമാണ് "രാജ്ഭവൻ" ( ലിറ്റ് :'ഗവൺമെന്റ് ഹൗസ്').
ചലിയേ കുഞ്ജന മോ
സ്വാതിതിരുനാൾ വൃന്ദാവനസാരംഗ രാഗത്തിൽ  ചിട്ടപ്പെടുത്തിയ ഒരു കൃതിയാണ് ചലിയേ കുഞ്ജന മോ. ഹിന്ദിഭാഷയിൽ രചിച്ചിരിക്കുന്ന ഈ കൃതി ദേശാദിതാളത്തിലാണ് ചിട്ടപ്പെടുത്തിയിരിക്കുന്നത്.
പല്ലവി
ചലിയേ കുഞ്ജനമോ തും ഹംമിൽ ശ്യാം ഹരി (ചലിയേ)
അന്തര 1
ദേഖാജമുനാരേബഹി സുന്ദർ അതിനീർഭരി (ചലിയേ)
അന്തര 2
ചോഡിയേകൈസേമോകുൻമൈതൊതേരോ ഹാഥ് ധരി (ചലിയേ)
അന്തര 3
സുനിയേ കോയൽ കേ ബോൽ പിയാ ക്യാ കഹരീ (ചലിയേ)
പുറത്തേക്കുള്ള കണ്ണികൾ
വർഗ്ഗം:ദേശാദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ വർഗ്ഗം:സ്വാതിതിരുനാൾ ചിട്ടപ്പെടുത്തിയ കൃതികൾ വർഗ്ഗം:ഹിന്ദിഭാഷയിൽ രചിച്ചിരിക്കുന്ന സംഗീതകൃതികൾ വർഗ്ഗം:വൃന്ദാവനസാരംഗരാഗത്തിൽ ചിട്ടപ്പെടുത്തിയ കൃതികൾ
വിത്ത് പൊതി
വർഗ്ഗം:വിളകൾ
മൈസൂർ വാസുദേവാചാര്യർ
ത്യാഗരാജസ്വാമികളുടെ നേരിട്ടുള്ള ശിക്ഷ്യപരമ്പരയിൽ വരുന്ന ഒരു കർണ്ണാടക സംഗീതജ്ഞൻ ആയിരുന്നു മൈസൂർ വാസുദേവാചാര്യർ (Mysore Vasudevachar') (ಮೈಸೂರು ವಾಸುದೇವಾಚಾರ್) (മെയ് 28, 1865 – മെയ്17, 1961) 200 -ഓളമുള്ള അദ്ദേഹത്തിന്റെ മിക്ക കൃതികളും തെലുങ്കിലും സംസ്കൃതത്തിലും ആയിരുന്നു. അദ്ദേഹത്തിന്റെ ചില കൃതികൾ വളരെ പ്രശസ്തമാണ്. കമാസ് രാഗത്തിലുള്ള ബ്രോചേവാരെവരുരാ, സുനാദവിനോദിനിയിലുള്ള ദേവാദിദേവ,  ഹിന്ദോളരാഗത്തിലുള്ള മാമവതു ശ്രീ സരസ്വതി, ആഭേരി രാഗത്തിലുള്ള ഭജരേ രേ മാനസ മോഹനരാഗത്തിലുള്ള രാ രാ രാജീവലോചന എന്നിവ വളരെ പ്രസിദ്ധങ്ങളാണ്. പദ്മഭൂഷൻ അവാർഡ് ജേതാവാണ് മൈസൂർ വാസുദേവാചാര്യർ.
കന്നഡയിൽ രണ്ടു പുസ്തകങ്ങൾ അദ്ദേഹം രചിച്ചിട്ടുണ്ട്. ആത്മകഥയായ നിനപ്പുകളും (Nenapugalu) ഞാൻ കണ്ട കലാവീടരും (Na Kanda Kalavidaru), ഇവയിൽ അദ്ദേഹം പല പ്രസിദ്ധരായ സംഗീതജ്ഞന്മാരുടെയും ജീവിതകഥകൾ എഴുതിയിട്ടുണ്ട്. രുക്മിണി ദേവിയുടെ 1936 -ൽ രൂപീകരിച്ച കലാക്ഷേത്രത്തിലും അദ്ദേഹം പഠിപ്പിച്ചിട്ടുണ്ട്. അപ്പോഴേക്കും നന്നേ പ്രായമായ അദ്ദേഹം രുഗ്മിണീദേവിയുടെ നിർബ്ബന്ധം ഒന്നുകൊണ്ടുമാത്രമാണ് കലാക്ഷേത്രത്തിലേക്ക് താമസം മാറ്റുവാനും അവിടെ പഠിപ്പിക്കുവാനും ഇടയായത്. കലാക്ഷേത്രത്തിലെ മുഖ്യസംഗീതജ്ഞനായിത്തീർന്ന വാസുദേവാചാര്യർ രാമായണത്തിന് സംഗീതം കൊടുക്കുന്നതിൽ സഹായിച്ചിട്ടുണ്ട്. സംഗീതത്തിനും സംസ്കൃതത്തിനും വേണ്ടി മാത്രം ജീവിച്ച അദ്ദേഹം വളരെ ലളിതമായ ഒരു ജീവിതമാണ് നയിച്ചിരുന്നത്. 1961 -ൽ തന്റെ 96 -ആമത്തെ വയസ്സിൽ വാസുദേവാചാര്യർ മരണമടഞ്ഞു.
ആദ്യകാലജീവിതം
മൈസൂർ കൊട്ടാരസദസ്സിലെ മുഖ്യ സംഗീതജ്ഞനായിരുന്ന വീണ പദ്മനാഭൈയ്യയിൽ നിന്നുമാണ് വാസുദേവാചാര്യർ സംഗീതം പഠിച്ചുതുടങ്ങിയത്. സ്വകാര്യമായി സംഗീതം പതിക്കുന്നതോടൊപ്പം അദ്ദേഹം സംസ്കൃതത്തിലും കാവ്യം, നാടകം, അലങ്കാരം, തർക്കം, ഇതിഹാസം എന്നിവയെല്ലാം മൈസൂരിലെ മഹാരാജാ സംസ്കൃതകോളേജിൽ നിന്നും പഠിച്ചു. മൈസൂർ മഹാരാജാവിന്റെ അകമഴിഞ്ഞ സാമ്പത്തിക പിന്തുണയുള്ളതിനാൽ പ്രസിദ്ധനായ പട്ടണം സുബ്രഹ്മണ്യ അയ്യരുടെ അടുത്തുനിന്നും തഞ്ചാവൂർ-കാവേരീതടത്തിലെ മിക്കവരുടെയും അടുത്തുനിന്നും അദ്ദേഹത്തിനു സംഗീതം അഭ്യസിക്കാൻ കഴിഞ്ഞു. ഒടുവിൽ അദ്ദേഹം മൈസൂർ രാജസദസ്സിലെ ആസ്ഥാനവിദ്വാൻ ആയി മാറി. തന്റെ ഗുരുവായ പട്ടണം സുബ്രഹ്മണ്യയ്യരുടെ അടുത്തുനിന്നും പഠിച്ച മധ്യമകാലത്തിൽ താനം പാടുന്നതിൽ അദ്ദേഹം പ്രസിദ്ധനായി. സസ്കൃതത്തിൽ വിദ്വാൻ ആയതിനാൽ ഗുരുവിന്റെ സാഹിത്യത്തിലെ വരികൾ ശരിപ്പെടുത്തുന്നതിന് അദ്ദേഹം സഹായിച്ചിട്ടുമുണ്ട്. ഇത്തരം അഭ്യാസം അദ്ദേഹത്തിന് സ്വന്തം കൃതികൾ രചിക്കുന്നതിനും ഗുണം ചെയ്തിട്ടുണ്ട്. രാഗാലാപനത്തിലും താനം പല്ലവി പാടുന്നതിലും നിരവലിലും കൽപ്പനാസ്വരം പാടുന്നതിലുമെല്ലാം അദ്ദേഹം വിദഗ്ദ്ധനായിരുന്നു. വാസുദേവ എന്നതായിരുന്നു അദ്ദേഹത്ത്ന്റെ മുദ്ര. ത്യാഗരാജസ്വാമികളുടെ അനുഗ്രഹത്താലാണ് തനിക്ക് തെലുങ്കിൽ എഴുതാൻ കഴിഞ്ഞതെന്ന് അദ്ദേഹം വിശ്വസിച്ചു. <!--
True to his Vaishnava heritage and the Thyagaraja shishya parampara to which he belonged, most of his compositions are in praise of Lord Rama. In addition to Kritis and Keertanas, he also composed Varnams, Thillanas, Javalis and slokas. His admiration for the trinity of Carnatic music specially Thyagaraja resulted in Srimadadi Thyagaraja Guruvaram in Kalyani, Shri Ramachandra (a ragamalika) and two other ragamalikas in praise of Muthuswami Dikshitar and Shyama Sastri. Vasudevachar's compositions are thus like sugar candy which gives one instant pleasure and yet lingers on in the mind and heart long after.
Compositions
-->
ഇതും കാണുക
വർഗ്ഗം:കർണ്ണാടകസംഗീതജ്ഞർ വർഗ്ഗം:സംഗീതകലാനിധി പുരസ്കാരം ലഭിച്ചവർ
അഡലൈഡ ലുക്കാനിന
'''അഡലൈഡ എൻ. ലുക്കാനിന, (ആദ്യനാമം:റൈക്കാചേവ, പിന്നീട് പെവ്സ്കയ''') (1843-1908) ഒരു റഷ്യൻ സാമ്രാജ്യത്തിലെ മെഡിക്കൽ ഡോക്ടറും രസതന്ത്രജ്ഞനുമായിരുന്നു. ഇംഗ്ലീഷ്:Adelaida N. Lukanina, അവളുടെ രാസ ഗവേഷണത്തിനും അമേരിക്കയിലെ ആദ്യകാല വനിതാ ഫിസിഷ്യൻ എന്ന നിലയിലും അറിയപ്പെടുന്നു.
മൗണ്ട് ഫുറ
മൗണ്ട് ഫുറ പഴയ ഭൂപടത്തിൽ മോണോമോട്ടാപ സാമ്രാജ്യത്തിന്റെ തലസ്ഥാനം സ്ഥിതി ചെയ്തിരുന്ന സ്വർണ്ണ ഖനികളുള്ള ഒരു പർവ്വതം ആണ്. തിരിച്ചറിഞ്ഞപ്രകാരം ഇത് സ്റ്റാൻഫോർഡിന്റെ കൂടെ (1896) സിംബാബ്വെയിലെ മഷോണാലാൻഡ് സെൻട്രലിലെ ആധുനിക മൗണ്ട് ഫുറ (മൌണ്ട് ഡാർവിൻ) ആണ്
അഡലൈഡ ലുക്കാനിന
ജീവിതരേഖ
ലുക്കാനിന റഷ്യയിൽ ജനിച്ചു. ഒരു ഗ്രാമമായ നോവ്ഗൊറോഡ് ഒബ്ലാസ്റ്റിൽ താമസിച്ചു, അത് അവളുടെ പിന്നീടുള്ള എഴുത്തിനെ സ്വാധീനിച്ചു. ആദ്യം പഠിച്ചത് അധ്യാപികയായിരിക്കാനാണ്, എന്നാൽ പിന്നീട് ഒരു ഫിസിഷ്യൻ ആകുക എന്ന ലക്ഷ്യത്തോടെ കെമിസ്ട്രിയിൽ പഠനം ആരംഭിച്ചു. അവളുടെ ആദ്യകാല ജീവിതത്തെക്കുറിച്ച് കൂടുതലൊന്നും അറിയില്ല. റഷ്യൻ സംഗീതസംവിധായകനും രസതന്ത്രജ്ഞനുമായ അലക്സാണ്ടർ ബോറോഡിനുമായി സഹകരിച്ച്, യൂറിയ ഉൽപ്പാദിപ്പിക്കുന്നതിന് ആൽബുമിൻ ഓക്സിഡൈസ് ചെയ്യാമെന്ന് അവർ കണ്ടെത്തി, കൂടാതെ ബെൻസോയിനുമായുള്ള സക്സിനൈൽ ക്ലോറൈഡിന്റെ രാസപ്രവർത്തനത്തിനെക്കുറിച്ച് പഠിച്ച ഹെൻറിച്ച് ലിംപ്രിച്ചിന്റെ തെറ്റായ പഠനം തിരുത്തി. ഈ സമയത്ത്, യൂലി ലുക്കാനിൻ എന്ന കടയുടമയുമായി അവൾ സൗകര്യപ്രദമായ തരം വിവാഹജീവിതത്തിൽ പ്രവേശിച്ചു.
മൗണ്ട് ഫുറ
അവലംബം
വർഗ്ഗം:സിംബാബ്‌വെയിലെ പർവ്വതങ്ങൾ
അഡലൈഡ ലുക്കാനിന
ജീവിതരേഖ
അവളുടെ രാസ ഗവേഷണത്തിന് ശേഷം, ലുക്കാനീന റഷ്യൻ സാമ്രാജ്യത്തിലെ ഒരു രാഷ്ട്രീയ പ്രവർത്തകയായി മാറുകയും അറസ്റ്റ് ചെയ്യപ്പെടുകയും തുടർന്ന് റഷ്യൻ സാമ്രാജ്യത്തിന്റെ ഭാഗമായ ഫിൻലാൻഡിലെ ഗ്രാൻഡ് ഡച്ചിയിലേക്ക് 1870- ൽ ഹെൽസിങ്കി സർവകലാശാലയിൽ അതിന്റെ ആദ്യ സഹ-എഡ് വർഷത്തിൽ ചേരാൻ താമസം മാറുകയും ചെയ്തു, 1872-ൽ സൂറിച്ച് യൂണിവേഴ്സിറ്റി മെഡിക്കൽ സ്കൂളിൽ ചേരാൻ അവൾ സൂറിച്ചിലേക്ക് മാറി. സ്വിറ്റ്‌സർലൻഡിൽ ആയിരിക്കുമ്പോൾ, അവൾ തന്റെ രാഷ്ട്രീയ പ്രവർത്തനം തുടരുകയും റഷ്യൻ സാമ്രാജ്യത്തിലെ തന്റെ ഭാവി ജീവിതം ത്യജിക്കുകയും ചെയ്തു, സ്ത്രീകൾ സ്വിറ്റ്‌സർലൻഡ് വിടാനോ വൈദ്യശാസ്ത്രത്തിൽ നിന്ന് വിലക്കപ്പെടാനോ ഉള്ള സാർ അലക്‌സാണ്ടർ രണ്ടാമന്റെ ഉത്തരവുകൾ ലംഘിച്ചു. 1875-ൽ, മെഡിക്കൽ സ്കൂൾ പൂർത്തിയാക്കാൻ അവളുടെ എം.ഡി. ബിരുദത്തിന്റെ ആവശ്യകതകളിൽ ഒരു പ്രബന്ധം മാത്രം അവശേഷിക്കെ. അവൾ അമേരിക്കയിലേക്ക് മാറി,
1876- ൽ പെൻസിൽവാനിയയിലെ വുമൺസ് മെഡിക്കൽ കോളേജിൽ നിന്ന് എം.ഡി. നേടിയ ലുക്കാനീന ന്യൂ ഇംഗ്ലണ്ട് ഹോസ്പിറ്റൽ ഫോർ വുമൺ ആൻഡ് ചിൽഡ്രനിൽ കുറച്ചുകാലം ജോലി ചെയ്തു, അവിടെ അവളുടെ മെഡിക്കൽ രചനയ്ക്കും സെമി-ആത്മകഥ ഫിക്ഷനും എഴുതി പ്രശസ്തയായി. ബിരുദപഠനത്തിനു ശേഷം അവൾ യൂറോപ്പിലേക്ക് മടങ്ങി, ഒരു ലിബറൽ സെന്റ് പീറ്റേഴ്‌സ്ബർഗ് ഔട്ട്‌ലെറ്റിൽ അമേരിക്കയിൽ നിന്നുള്ള കഥകൾ പറയുന്ന ഒരു പരമ്പര പ്രസിദ്ധീകരിച്ചു. 1877 മുതൽ 1885 വരെ, റഷ്യൻ സാമ്രാജ്യ ഗവൺമെന്റിന്റെ സംശയനിവാരണത്തിനായി കാത്ത് അവൾ പ്രവാസത്തിൽ പാരീസിൽ താമസിച്ചു. അവിടെ ആയിരിക്കുമ്പോൾ, അവൾ തന്റെ ആഖ്യായികകൾ പ്രസിദ്ധീകരിക്കുന്നത് തുടർന്നു, ഉപജീവനത്തിനായി വിവർത്തനം ചെയ്തു. ഈ കാലഘട്ടത്തിലെ അവളുടെ ശ്രദ്ധേയമായ കൃതികളിൽ "ലിയുബുഷ്ക" (1878), "ഓൾഡൻ-ഡേ മാറ്റേഴ്സ്" (നാല് ഭാഗങ്ങൾ, 1880-1887), "വാർഡ് #103" (1879) എന്നിവ ഉൾപ്പെടുന്നു. "Liubushka" ഉം "Old-day Matters" ഉം നോവ്ഗൊറോഡിലെ ഗ്രാമീണ ജീവിതത്തെക്കുറിച്ചുള്ള സെമി-ആത്മകഥാപരമായ പ്രദർശനങ്ങളായിരുന്നു; അതേസമയം "വാർഡ് #103" സൂറിച്ചിലെ ഒരു ഫിസിഷ്യനെന്ന നിലയിൽ ലൈംഗികത്തൊഴിലാളികളെ ചികിത്സിക്കുന്ന ലുക്കാനീനയുടെ അനുഭവങ്ങളെക്കുറിച്ച് പറഞ്ഞു.
1885-ൽ ലുക്കാനീന റഷ്യൻ സാമ്രാജ്യത്തിലേക്ക് മടങ്ങിയെങ്കിലും 1892-ൽ റഷ്യൻ സാമ്രാജ്യത്തിന്റെ പടിഞ്ഞാറൻ ഭാഗങ്ങളിൽ കോളറ പടർന്നുപിടിക്കുകയും ഗ്രാമീണ ഗ്രാമീണരെ ചികിത്സിക്കാൻ വനിതാ ഫിസിഷ്യൻമാരെ നിർബന്ധിക്കുകയും ചെയ്യുന്നതുവരെ വൈദ്യശാസ്ത്രം പ്രാക്ടീസ് ചെയ്യാൻ അനുവദിക്കപ്പെട്ടില്ല. "ജേർണി ടു ദ കോളറ എപ്പിഡെമിക്" (1902) എന്ന കൃതിയിൽ അവൾ തന്റെ അനുഭവങ്ങളെക്കുറിച്ച് എഴുതി, താൻ ചികിത്സിച്ച കർഷകരുടെ ജീവിത സാഹചര്യത്തെക്കുറിച്ച് ചർച്ച ചെയ്തു. 1890-കളിൽ ലുക്കാനിന വീണ്ടും വിവാഹം കഴിച്ചു, അഡെലൈഡ പെവ്‌സ്‌കായ ആയിത്തീർന്നു, എന്നാൽ ഈ വിവാഹം 1894-ലോ 1895-ലോ അവസാനിക്കുകയും അവൾ ഒരു കടയുടമയായും ഒരു ഫിസിഷ്യനായും മാറുകയും ചെയ്തു.കടയിൽ അവൾ ചികിത്സിക്കുകയും പഠിപ്പിക്കുകയും താമസിക്കുകയും ചെയ്‌ത പാവപ്പെട്ട സ്ത്രീകളെ നിയമിച്ചു. ദീർഘനാളത്തെ അസുഖത്തെത്തുടർന്ന് 1908-ൽ അവൾ മരിച്ചു.
വോളോഡിമിർ ഷെയ്‌ക്കോ
ഒരു ഉക്രേനിയൻ സംഗീതസംഘ പ്രമാണിയാണ് വോളോഡിമിർ ഒലെക്സാണ്ട്രോവിച്ച് ഷെയ്‌ക്കോ. ഉക്രെയ്‌നിലെ ബഹുമാനപ്പെട്ട ആർട്ടിസ്റ്റും ഉക്രെയ്‌നിലെ പീപ്പിൾസ് ആർട്ടിസ്റ്റും അസോസിയേഷൻ "മ്യൂസിക്" ഡയറക്ടറും ഉക്രേനിയൻ റേഡിയോ സിംഫണി ഓർക്കസ്ട്രയുടെ ഏറ്റവും ഉയർന്ന സംഗീതസംഘ പ്രമാണിയുമാണ്.
ജീവചരിത്രം
ഖാർകിവിലാണ് അദ്ദേഹം ജനിച്ചത്.
വിദ്യാഭ്യാസം
1981-ൽ എംവി ലിസെങ്കോയുടെ പേരിലുള്ള പോൾട്ടാവ സ്റ്റേറ്റ് മ്യൂസിക് സ്കൂളിൽ നിന്ന് ഗായകനായും സംഗീത സൈദ്ധാന്തികനായും ബിരുദം നേടി.
1988-ൽ ചൈക്കോവ്സ്കി കൈവ് സ്റ്റേറ്റ് കൺസർവേറ്ററിയിൽ നിന്ന് ഓപ്പറയിലും സിംഫണി നടത്തിപ്പിലും (പ്രൊഫ. സ്റ്റെഫാൻ തുർചക്), കോറൽ കണ്ടക്ടിംഗിലും (പ്രൊഫ. ലെവ് വെനിഡിക്റ്റോവ്) ബിരുദം നേടി.
രണ്ട് സ്റ്റാക്ക് അൽഗൊരിതം
പ്രസിദ്ധ ഡച്ച് കമ്പ്യൂട്ടർ ശാസ്ത്രകാരനായിരുന്ന എഡ്ഗർ ഡൈക്സ്ട്രാ കണ്ടുപിടിച്ച ഒരു അൽഗൊരിതമാണ് രണ്ട് സ്റ്റാക്ക് അൽഗൊരിതം അഥവാ ഷണ്ടിങ്ങ് യാഡ് അൽഗൊരിതം. ഒരു ഗണിതവാക്യത്തെ നിർദ്ധാരണം ചെയ്യാനുള്ള അൽഗൊരിതമാണിത്. ഗണിതവാക്യത്തെ നിർദ്ധാരണം ചെയ്യാനായി രണ്ട് സ്റ്റാക്ക് ഉപയോഗിയ്ക്കുന്നു : ഒരു സ്റ്റാക്കിൽ സമവാക്യത്തിലെ സംഖ്യകളെയും മറ്റേതിൽ ഗണിതവാക്യത്തിലെ ഓപ്പറേറ്റേറകളെയും (ഗണിതക്രിയാചിഹ്നങ്ങളൾ) സൂക്ഷിയ്ക്കുന്നു. ഈ സ്റ്റാക്കുകളെ യഥാക്രമം സംഖ്യാ സ്റ്റാക്കെന്നും, ഓപ്പറേറ്റർ സ്റ്റാക്കെന്നും വിളിയ്ക്കുന്നു.
വോളോഡിമിർ ഷെയ്‌ക്കോ
സൃഷ്ടിപരമായ പ്രവർത്തനം
1988 മുതൽ അദ്ദേഹം കൈവ് അക്കാദമിക് ഓപ്പറെറ്റ തിയേറ്ററിന്റെ കണ്ടക്ടർ പ്രൊഡ്യൂസറാണ്.
രണ്ട് സ്റ്റാക്ക് അൽഗൊരിതം
ഗണിതവാക്യങ്ങളെ ഇൻഫിക്സ് രീതിയിൽ നിന്ന് റിവേഴ്സ് പോളിഷ് നൊട്ടേഷനിലേക്കോ അബ്സ്ട്രാക്റ്റ് സിന്റാക്സ് ട്രീ രിതിയിലേക്കോ മാറ്റാൻ ഈ അൽഗൊരിതം ഉപയോഗിക്കാവുന്നതാണ്.
വോളോഡിമിർ ഷെയ്‌ക്കോ
സൃഷ്ടിപരമായ പ്രവർത്തനം
1990 ഒക്ടോബറിൽ, അദ്ദേഹം രാജ്യത്തെ ആദ്യത്തെ സർക്കാരിതര സിംഫണി ഓർക്കസ്ട്ര "ഉക്രെയ്ൻ" സൃഷ്ടിച്ചു. 1991 മുതൽ 2002 വരെ അദ്ദേഹം വിപുലമായ സംഗീത പരിപാടികളും ടൂറിംഗ് പ്രവർത്തനങ്ങളും നടത്തി (ഉക്രെയ്ൻ, റഷ്യ, ഇറ്റലി, ഫ്രാൻസ്, പോർച്ചുഗൽ, പോളണ്ട്, ക്രൊയേഷ്യ, സ്വിറ്റ്സർലൻഡ്). നിരവധി റെക്കോർഡിംഗുകൾ. ഉക്രേനിയൻ റേഡിയോയിലും ടെലിവിഷനിലും നടത്തി. നിരവധി സിഡികൾ (റഷ്യ, ഇറ്റലി, ഗ്രേറ്റ് ബ്രിട്ടൻ, സ്വിറ്റ്സർലൻഡ്) പ്രസിദ്ധീകരിച്ചു, അന്താരാഷ്ട്ര കലാമേളകൾ സംഘടിപ്പിച്ചു "ഈസ്റ്റർ മീറ്റിംഗുകൾ" (കൈവ്, ഉക്രെയ്ൻ - 2000, 2001, 2002), "ടെനോററ്റോറിയോ" (സോളോതർൺ, സ്വിറ്റ്സർലൻഡ് - 1999, 2000, 2001), VERDIANO-2001 (Busseto, Italy - 2001) തുറക്കുന്നതിന്റെ സംഘാടകരും ഡയറക്ടറും ആയിരുന്നു.
രണ്ട് സ്റ്റാക്ക് അൽഗൊരിതം
പ്രാധാന്യം
ഡൈക്സ്ട്രായുടെ രണ്ട് സ്റ്റാക്ക് അൽഗൊരിതത്തിൽ ഗണിതക്രിയകളുടെ മുൻ ഗണനാക്രമം കൂടെ നിശ്ചയിച്ചാൽ ലെക്സിക്കൽ അനലൈസറിന്റെയും, പാർസറിന്റെയും, കമ്പൈലറിന്റെയും ഒക്കെ പ്രാഥമികരൂപം ലഭിയ്ക്കും. ആ പഠനങ്ങളെയൊക്കെ സഹായിച്ചിട്ടുണ്ട് ഈ അൽഗൊരിതം.
അവലംബം
വർഗ്ഗം:അൽഗൊരിതങ്ങൾ
വോളോഡിമിർ ഷെയ്‌ക്കോ
സൃഷ്ടിപരമായ പ്രവർത്തനം
1995 മുതൽ 2005 വരെ അദ്ദേഹം കിയെവ് അക്കാദമിക് ഓപ്പററ്റ തിയേറ്ററിന്റെ ചീഫ് കണ്ടക്ടറായിരുന്നു. അവിടെ അദ്ദേഹം ജോർജ്ജ് ഗെർഷ്‌വിന്റെ "പോർജി ആൻഡ് ബെസ്", ജോഹാൻ സ്ട്രോസ് II ന്റെ "ദി ജിപ്സി ബാരൺ", "നൈറ്റ് ഇൻ വെനീസ്," എമറിഷ് കാൾ എന്നിവയുൾപ്പെടെ 15 നാടകങ്ങൾ ," "ലക്സംബർഗ് കൗണ്ട്" ഫ്രാൻസ് ലെഹാറും മറ്റു പലതും അവതരിപ്പിച്ചു.
2005 ഓഗസ്റ്റിൽ, ഉക്രെയ്നിലെ നാഷണൽ റേഡിയോ കമ്പനിയുടെ ബഹുമാനപ്പെട്ട അക്കാദമിക് സിംഫണി ഓർക്കസ്ട്രയുടെ തലവനായിരുന്നു. മൊസാർട്ടിന്റെ "Repentance of David", എ. കരമാനോവിന്റെ "സിംഫണിക് ഗോസ്പൽ", ഷോസ്റ്റകോവിച്ചിന്റെ "Execution of Stepan Razin", വെർഡിയുടെ "റിക്വിയം", റോസിനിയുടെ "സ്റ്റാബാറ്റ് മാറ്റർ" എന്നിവയുൾപ്പെടെ നിരവധി വലിയ ക്രിയാത്മക പ്രോജക്ടുകൾ അദ്ദേഹം നടത്തി. കാൾ ഓർഫിന്റെ കാർമിന ബുരാന" (അദ്ദേഹത്തിന്റെ സ്വന്തം സ്റ്റേജ് പതിപ്പ്), ഒ. സരാറ്റ്‌സ്‌കിയുടെ "ഫാന്റസി ഇൻ ജാസ് ടോണുകൾ", നാഷണൽ റേഡിയോ കമ്പനിയുടെയും ഉക്രെയ്‌നിലെ നാഷണൽ ടിവി കമ്പനിയുടെയും സംയുക്ത ടിവി, റേഡിയോ പ്രോജക്റ്റുകളുടെ ഒരു പരമ്പര "ആർട്ട് സ്റ്റോറീസ്" തുടങ്ങി മറ്റുള്ള നിരവധി പ്രോജക്ടുകളും അദ്ദേഹം നടത്തി.
"കൈവ് മ്യൂസിക് ഫെസ്റ്റ്", "മ്യൂസിക് പ്രീമിയറുകൾ ഓഫ് ദി സീസൺ" (കൈവ്, ഉക്രെയ്ൻ) എന്നീ വാർഷിക അന്താരാഷ്ട്ര ഉത്സവങ്ങളിൽ ഷെയ്‌ക്കോ പങ്കെടുക്കുന്നു.
വോളോഡിമർ ഷെയ്‌ക്കോയുടെ നേതൃത്വത്തിൽ, ഉക്രേനിയൻ റേഡിയോ സിംഫണി ഓർക്കസ്ട്ര, നാഷണൽ റേഡിയോ ഫൗണ്ടേഷനുവേണ്ടി ലോകത്തിലെ 300 മാസ്റ്റർപീസുകളും ഉക്രേനിയൻ സംഗീതവും റെക്കോർഡുചെയ്‌തു. പ്രധാന റെക്കോർഡിംഗുകൾ ഉക്രേനിയൻ റേഡിയോയുടെ റെക്കോർഡിംഗ് ഹൗസിലാണ് നിർമ്മിച്ചിരിക്കുന്നത്.
പീപ്പിൾസ് റിപ്പബ്ലിക് ഓഫ് ചൈന, ദക്ഷിണ കൊറിയ, യുണൈറ്റഡ് അറബ് എമിറേറ്റ്സ്, ഇറാൻ, അൾജീരിയ, ടുണീഷ്യ, സ്പെയിൻ, ഇറ്റലി, ഫ്രാൻസ്, പോർച്ചുഗൽ, നെതർലാൻഡ്സ് തുടങ്ങി 17 രാജ്യങ്ങളിൽ അദ്ദേഹം ഓർക്കസ്ട്രയുമായി പര്യടനം നടത്തി.
ഡിസ്റ്റിങ്ക്ഷൻ
ഉക്രെയ്നിലെ താരസ് ഷെവ്ചെങ്കോ ദേശീയ സമ്മാനം 2015. 2009-2014 ലെ കച്ചേരി പരിപാടികൾ കച്ചേരി ആൻഡ് പെർഫോമിംഗ് ആർട്‌സ് നാമനിർദ്ദേശത്തിനായി നാമനിർദ്ദേശം ചെയ്യപ്പെട്ടു: 160 കച്ചേരികൾ, അവ ഓരോന്നും ശ്രദ്ധേയമായ ആത്മീയവും വിദ്യാഭ്യാസപരവുമായ ഇവന്റുകളായി മാറി. സജീവമായ കലാപരവും സാമൂഹികവുമായ സ്ഥാനം എടുത്തുകാണിച്ചു. കലാകാരൻ, വിപുലമായ പൊതു പ്രതികരണം ലഭിച്ചു. പ്രത്യേകിച്ചും, കലാകാരന്റെ ഏറ്റവും വലിയ കച്ചേരി സൈക്കിളുകളിൽ ചിലത് "ആർട്ട് സ്റ്റോറീസ്", "റേഡിയോസിംഫണി_യുഎ" എന്നീ മ്യൂസിക് മീഡിയ പ്രോജക്ടുകളായിരുന്നു, അവിടെ ആർട്ടിസ്റ്റിക് ഡയറക്ടർ, പ്രോജക്ട് കണ്ടക്ടർ, പ്രൊജക്റ്റ് ഡെവലപ്പർ, ഡയറക്ടർ എന്നീ നിലകളിൽ വോളോഡിമർ ഷെയ്‌ക്കോ പങ്കെടുത്തു.
പുറംകണ്ണികൾ
വർഗ്ഗം:1962-ൽ ജനിച്ചവർ
പരീക്ഷ (ചലച്ചിത്രം)
റാണിഫിലിംസിനുവേണ്ടി വാസു മേനോൻ നിർമിച്ച മലയാളചലച്ചിത്രമാണ് പരീക്ഷ. വാസുസ്റ്റുഡിയോയിൽ വച്ചുനിർമിച്ച പ്രസ്തുത ചിത്രത്തിന്റെ വിതരണ ചുമതല ഭാരതിപിക്ചേഴ്സിനായിരുന്നു. 1967 ഒക്ടോബർ 19-ന് ഈ ചിത്രം കേരളത്തിലെ തിയേറ്ററുകളിൽ പ്രദർശനം തുടങ്ങി.
ചലച്ചിത്രംകാണാൻ
വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ-ശാരദ ജോഡി വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:പി ഭാസ്കരന്റെ ഗാനങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ വർഗ്ഗം:ഭാസ്കരൻ- ബാബുരാജ് ഗാനങ്ങൾ
ഷിയ ഇസ്ലാമിലെ അഞ്ചു രക്തസാക്ഷികൾ
ചരിത്രത്തിലെ വിവിധ കാലയളവുകളിൽ സുന്നി ഭരണകൂടങ്ങളാൽ വധിക്കപ്പെട്ട അഞ്ചു ഷിയ പണ്ഡിതന്മാരെയാണ് ഷിയ മുസ്ലീങ്ങൾ ഷഹാദ ഖംസ് (അറബി: شھداء خمسہ) അഥവാ അഞ്ചു രക്തസാക്ഷികൾ എന്ന് വിളിക്കുന്നത്. ഇവരുടെ ജീവിത ചരിത്രം ആയത്തുള്ളാ മുഹമ്മദ് ഹുസൈൻ നജഫി "ഷഹാദ ഏ ഖംസ കേ ഹാലാത്ത് ഏ സിന്ദഗീ" എന്ന പുസ്തകത്തിൽ വിവരിച്ചിട്ടുണ്ട്. ഈ അഞ്ച് പേരിൽ രണ്ട് പേർ ഭാരത്തിൽ ജീവിച്ചിരുന്നവരാണ്.
ഷഹീദ് അവ്വൽ (ആദ്യത്തെ രക്തസാക്ഷി) മുഹമ്മദ് ജമാലുദ്ദീൻ അൽ മക്കി അൽ അമീലി (1334 - 1385)
ഇദ്ദേഹമാണ് ചരിത്രത്തിലെ ആദ്യത്തെ ഷിയ രക്തസാക്ഷി. അൽ ലുമാ അൽ ദിമാഷ്കിയ (അറബി :اللمعة الدمشقية‎) അഥവാ ദമാസ്കസിലെ തിളക്കം എന്ന പുസ്തകം എഴുതിയ ഇദ്ദേഹത്ത ഒരു മാലിക്കി മതപണ്ഡിതന്റെ ഫത്വ പ്രകാരം ഇറാക്കിലെ ഹില്ല എന്ന പട്ടണത്തിൽ വച്ച് വധിക്കുകയാണുണ്ടായത്. ഒരു വർഷത്തെ തടവുശിക്ഷയ്ക്ക് ശേഷം ഇദ്ദേഹത്തെ വെട്ടിക്കൊന്നു ശവശരീരം കുരിശിലേറ്റി കല്ലെറിഞ്ഞു പിന്നീട് തീ കത്തിക്കുകയാണുണ്ടായത്
അവലംബം
വർഗ്ഗം:മുസ്ലിം രക്തസാക്ഷികൾ
പാണ്ടൻ വരയൻ (നിശാശലഭം)
എറിബിഡേ കുടുംബത്തിലെ ഒരു നിശാശലഭമാണ് പാണ്ടൻ വരയൻ. . 1854 ൽ ബ്രിട്ടീഷ് പ്രാണിഗവേഷകനായ ഫ്രാൻസിസ് വാക്കർ ആണ് ഈ നിശാശലഭത്തെക്കുറിച്ച് ആദ്യമായി വിവരിച്ചത്.
അവലംബം
വർഗ്ഗം:നിശാശലഭങ്ങൾ
ക്രിസ്റ്റിയാൻ ബർണാർഡ്
ക്രിസ്റ്റിയാൻ നീത്‍ലിംഗ് ബർണാർഡ് (ജീവിതകാലം: 8 നവംബർ 1922 - 2 സെപ്റ്റംബർ 2001) ലോകത്തിൽ ആദ്യമായി മനുഷ്യനിൽ നിന്ന് മനുഷ്യനിലേയ്ക്ക് ഹൃദയമാറ്റ ശസ്ത്രക്രിയ നടത്തിയ ഒരു ദക്ഷിണാഫ്രിക്കൻ ഹൃദയശസ്ത്രക്രിയാ വിദഗ്ധനായിരുന്നു. 1967 ഡിസംബർ 3 ന്, അപകടത്തിൽപ്പെട്ട ഡെനിസ് ഡാർവാൾ എന്ന വ്യക്തിയുടെ ഹൃദയം 54 കാരനായ ലൂയിസ് വാഷ്കാൻസ്കിയുടെ നെഞ്ചിലേക്ക് ബർണാർഡ് പറിച്ചുനട്ടു. ശസ്ത്രക്രിയയ്ക്കു ശേഷം പൂർണ്ണ ബോധം വീണ്ടെടുക്കുകയും ഭാര്യയുമായി അനായാസം സംസാരിക്കുകയും ചെയ്ത വാഷ്കാൻസ്കി അദ്ദേഹത്തിന്റെ രോഗപ്രതിരോധ വ്യവസ്ഥയെ തകർത്ത ആന്റി-റിജക്ഷൻ മരുന്നുകളുടെ പ്രവർത്തനത്താൽ 18 ദിവസത്തിനുശേഷം ന്യുമോണിയ ബാധിച്ച് മരിച്ചു. ശസ്ത്രക്രിയയ്ക്ക് 80 ശതമാനം വിജയസാധ്യതയുണ്ടെന്ന് ബർണാർഡ് വാഷ്കാൻസ്കി ദമ്പതികളോട് പറഞ്ഞിരുന്നത് തെറ്റിദ്ധാരണാജനകമാണെന്ന് വിമർശിക്കപ്പെട്ടിരുന്നു. രോഗിയായ ഫിലിപ്പ് ബ്ലെയ്ബർഗിൽ 1968 ന്റെ തുടക്കത്തിൽ നടത്തിയ ബർണാർഡിന്റെ രണ്ടാമത്തെ അവയവമാറ്റ ശസ്ത്രക്രിയയിൽ രോഗി ഒന്നരവർഷത്തോളം ജീവിക്കുകയും ആശുപത്രിയിൽ നിന്ന് വീട്ടിലേക്ക് പോകുകയും ചെയ്തിരുന്നു.
കേപ് പ്രവിശ്യയിലെ ബ്യൂഫോർട്ട് വെസ്റ്റിൽ ജനിച്ച ബർണാർഡ് വൈദ്യശാസ്ത്രം പഠിക്കുകയും ജന്മനാടായ ദക്ഷിണാഫ്രിക്കയിൽ വർഷങ്ങളോളം പ്രാക്ടീസ് നടത്തുകയും ചെയ്തു.
മരണം
ക്രിസ്റ്റിയാൻ ബർണാർഡ് 2001 സെപ്റ്റംബർ 2 ന് സൈപ്രസിലെ പാഫോസിൽ അവധിക്കാലത്ത് മരിച്ചു. ഹൃദയാഘാതത്തെത്തുടർന്നാണ് അദ്ദേഹം മരിച്ചതെന്ന് പ്രാഥമിക റിപ്പോർട്ടുകൾ പറയുന്നുവെങ്കിലും പോസ്റ്റ്‌മോർട്ടത്തിൽ ഗുരുതരമായ ആസ്ത്മയാണ് മരണകാരണമെന്ന് വ്യക്തമാക്കപ്പെട്ടു.
അവലംബം
വർഗ്ഗം:1922-ൽ ജനിച്ചവർ വർഗ്ഗം:2001-ൽ മരിച്ചവർ
അന്ന ബോച്ച്
രചനാരീതി
ലഘുചിത്രം|Anna Boch, c. 1889, by Théo van Rysselberghe ബോച്ച് നവ-ഇംബ്രഷണിസ്റ്റ് പ്രസ്ഥാനത്തിനൊപ്പമായിരുന്നു. അവരുടെ മുൻരചനകൾ ഒരു പോയിന്റ്ലിസ്റ്റ് ടെക്നിക്ക് ഉപയോഗിച്ചാണു നിർവ്വഹിച്ചിരുന്നത്. എന്നാൽ അവർ മ്‌പ്രഷനിസ്റ്റ് ശൈലിയാണു പിന്തുടർന്നത്. ഇസിദോർ വാർഹെയ്ഡെന്റെ ശിഷ്യയായിരുന്ന അവരെതിയോ വാൻ റിസ്സെൽബെർഷി സ്വാധീനിച്ചു.
ശേഖരണം
തന്റെ രചനകൽ കൂടാതെ ബോച്ച് ആ കാലഘട്ടത്തിലെ ഏറ്റവും പ്രധാന ഇമ്പ്രഷനിസ്റ്റ് ചിത്രങ്ങളുടെ ഒരു വലിയ ശേഖരം ശേഖരിച്ച് സൂക്ഷിച്ചുവച്ചിരുന്നു. അവർ അന്നത്തെ ചെറുപ്പക്കാരായ അനവധി ചിത്രകാരന്മാരെ പ്രോത്സാഹിപ്പിച്ചിരുന്നു. തന്റെ സഹോദരനായ യുജീൻ ബോച്ചിന്റെ സുഹൃത്തായിരുന്ന വിൻസന്റ് വാൻഗോഗ് അത്തരത്തിൽ പ്രോത്സാഹിപ്പിച്ചിരുന്നവരിൽ പെടുന്നു. വാൻ ഗോഗിന്റെ റെഡ് വന്യാർഡ് The Vigne Rouge (The Red Vineyard), എന്ന ചിത്രം ബോച്ച് വാങ്ങി. വാൻഗോഗ് അത്യപൂർവ്വമായേ തന്റെ രചനകൾ വിറ്റിരുന്നുള്ളു. അന്ന ബോച്ചിനു മാത്രമേ തന്റെ രചനയിലൊന്നു നൽകിയുള്ളു. അന്നയുടെ ബോച്ച് ശേഖരം അവരുടെ മരണശേഷം മാത്രമേ വിറ്റുള്ളു. തന്റെ മരണപത്രത്തിൽ തന്റെ പണം പാവപ്പെട്ട ചിത്രകാരന്മാരായ സുഹൃത്തുക്കൾക്കായി നൽകാനായി നിർദ്ദേശിച്ചിട്ടുണ്ട്. ഇടത്ത്‌|ലഘുചിത്രം|203x203ബിന്ദു|The Red Vineyard, by Vincent van Gogh, bought from him by Anna Boch
മഹത്ത്വം
അവരുടെ 140 പെയിന്റിങ്ങുകൾ അവരുടെ തോട്ടക്കാരന്റെ മകളായ ഇഡ വാൻ ഹീലവിഞിനു സമർപ്പിച്ചു. ഈ ചിത്രങ്ങളിൽ ഈ കുട്ടി കുഞ്ഞായിരിക്കുമ്പോൾ പൂന്തോട്ടത്തിലിരിക്കുന്നതായാണു ചിത്രീകരിച്ചിരിക്കുന്നത്. 1968ൽ ഈ 140 ചിത്രങ്ങൾ അവരുടെ ബന്ധുവായ ലുട്വിൻ വോൺ ബോച്ച് വാങ്ങി. അദ്ദേഹം ഒരു സിറാമിക് സ്ഥാപനത്തിന്റെ ഉടമയായിരുന്നു. 1992ൽ ഇഡയുടെ മരണം വരെ ഈ ചിത്രങ്ങൾ അവരുടെ വീട്ടിൽ സൂക്ഷിക്കപ്പെട്ടു.
അന്ന ബോച്ചിന്റെ വില്പത്രം പ്രകാരം ചില പെയിന്റിംഗുകൾ ചില മ്യൂസിയങ്ങൾക്കും നൽകി.
അവരുടെ പേര് മോസ്കൊയിലെ പുഷ്കിൻ മ്യൂസിയവും പാരിസിലെ മുസി ഡി ഓഴ്സേയിലും ബന്ധപ്പെട്ട് ഉണ്ട്.
സ്രോതസ്സ്
വർഗ്ഗം:1848-ൽ ജനിച്ചവർ വർഗ്ഗം:1936-ൽ മരിച്ചവർ വർഗ്ഗം:ബെൽജിയൻ ചിത്രകാരികൾ
ഹുബാൾ
ഇസ്ലാമിന് മുൻപുള്ള അറേബ്യയിൽ, പ്രത്യേകിച്ച് മക്കയിലെ ക‌അബയിൽ ആരാധിച്ചിരുന്ന ഒരു ചന്ദ്ര ദേവനായിരുന്നു ഹുബാൾ (هبل). ഒരു മനുഷ്യരൂപമായിരുന്നു ഈ വിഗ്രഹത്തിനുണ്ടായിരുന്നത്. ചോദ്യങ്ങൾക്ക് ദൈവികമായി ഉത്തരം സൂചിപ്പിക്കാനുള്ള ശേഷി ഈ ദൈവത്തിനുണ്ടായിരുന്നു എന്ന് കരുതപ്പെടുന്നു. വിഗ്രഹത്തിന് മുന്നിൽ അമ്പെറിഞ്ഞാണ് ചോദ്യങ്ങൾ ചോദിച്ചിരുന്നത്. ഏത് ദിശയിലാണ് അമ്പുകൾ വീഴുന്നത് എന്നത് ഹുബാളിനോട് ചോദിച്ച ചോദ്യത്തിന്റെ ഉത്തരം സൂചിപ്പിക്കുമായിരുന്നു. എങ്ങനെയാണ് ഹുബാൾ വിശ്വാസം ആരംഭിച്ചതെന്നത് സംബന്ധിച്ച് വ്യക്തമായ ധാരണയില്ല. വടക്കൻ അറേബ്യയിലെ (ആധുനിക സിറിയയും ഇറാക്കും ഉൾപ്പെട്ട പ്രദേശം) നബാതിയയിലെ ലിഖിതങ്ങളിൽ ഈ പേര് പ്രത്യക്ഷപ്പെടുന്നുണ്ട്. എന്തൊക്കെ ശക്തികളാണ് ഹുബാളിനുണ്ടായിരുന്നതായി വിശ്വസിച്ചിരുന്നതെന്നും വ്യക്തിത്ത്വം സംബന്ധിച്ച വിശ്വാസങ്ങളും അവ്യക്തമാണ്.
ഹുബാളിന്റെ വിഗ്രഹത്തിനോട് പ്രാർത്ഥിക്കാനുള്ള അവകാശം നിയന്ത്രിച്ചിരുന്നത് കുറേഷ് ഗോത്രമാണ്. സി.ഇ. 624-ൽ ബദർ യുദ്ധത്തിൽ ഹുബാളിന്റെ വിശ്വാസികൾ ഇസ്ലാം പ്രവാചകൻ മുഹമ്മദുമായി യുദ്ധം ചെയ്തിരുന്നു. മുഹമ്മദ് സി.ഇ. 630 -ൽ മക്കയിൽ പ്രവേശിച്ചശേഷം ക‌അബയിൽ നിന്ന് മറ്റ് ദൈവങ്ങളുടെ വിഗ്രഹങ്ങൾക്കൊപ്പം ഹുബാളിന്റെ വിഗ്രഹവും നീക്കം ചെയ്തു.
മക്കയിലെ ഹുബാൾ
മക്കയിലെ പ്രധാന ദൈവങ്ങളിലൊന്നായിരുന്നു ഹുബാൾ. ക‌അബയിൽ ഹുബാളിന്റെ രൂപം ആരാധിക്കപ്പെട്ടിരുന്നു. കാരെൻ ആംസ്ട്രോങ്ങിന്റെ അഭിപ്രായത്തിൽ ക‌അബ ഹുബാളിന്റെ ക്ഷേത്രമായിരുന്നു. 360 വിഗ്രഹങ്ങളിൽ ഏറ്റവും പ്രാധാന്യമുള്ള വിഗ്രഹമായി കണക്കാക്കിയിരുന്നതു ഹുബാളിനെയായിരുന്നു. 360 വിഗ്രഹങ്ങൾ ഒരു വർഷത്തിൽ എത്ര ദിവസമുണ്ട് എന്നതായിരുന്നു ഒരു പക്ഷേ സൂചിപ്പിച്ചിരുന്നത്.
ഹിഷാം ഇബ്ൻ അൽ കൽബിയുടെ വിഗ്രഹങ്ങളുടെ കിത്താബിൽ മനുഷ്യരൂപമുള്ള ഒരു വിഗ്രഹമായിരുന്നു ഇതെന്നും ഇതിന്റെ വലത് കൈ പൊട്ടിപ്പോയിരുന്നു എന്നും അതിനു പകരം ഒരു സ്വർണ്ണക്കൈയ്യാണ് ഉണ്ടായിരുന്നതെന്നും സൂചിപ്പിക്കുന്നു. ഇബ്ൻ അൽ കൽബി പറയുന്നത് ചുവന്ന അഗേറ്റ് കൊണ്ടാണ് ഈ ശിൽപ്പം നിർമ്മിക്കപ്പെട്ടിരുന്നത് എന്നാണ്. അൽ അസ്രക്വി "കോർണേലിയൻ പവിഴം" കൊണ്ടാണ് ഇത് നിർമ്മിക്കപ്പെട്ടിരുന്നത് എന്ന് രേഖപ്പെടുത്തിയിരുന്നു. നേർച്ചയായി നൂറ് ഒട്ടകങ്ങളെയാണ് നൽകിയിരുന്നത് എന്നും ഏഴ് അമ്പുകൾ വിഗ്രഹത്തിന്റെ മുന്നിൽ വച്ചിരുന്നു എന്നും രേഖപ്പെടുത്തപ്പെട്ടിട്ടുണ്ട്. മരണം, കന്യകാത്ത്വം, വിവാഹം എന്നിവ സംബന്ധിച്ച ചോദ്യങ്ങൾക്ക് ദൈവികമായ ഉത്തരം ലഭിക്കുവാൻ ഈ അമ്പുകൾ ഉപയോഗിച്ചിരുന്നു.
മുഹമ്മദിന്റെ മുത്തച്ഛനായിരുന്ന അബ്ദുൾ മുത്തല്ലിബ് തന്റെ പത്ത് മക്കളിൽ ഒരാളെ ബലികൊടുക്കാം എന്ന് നേർച്ച നേർന്നിരുന്നതായി ഒരു കഥ ഇബ്ൻ അൽ കൽബി പറയുന്നുണ്ട്. ഏത് കുട്ടിയെയാണ് ബലി കൊടുക്കേണ്ടത് എന്നറിയാൻ അദ്ദേഹം അമ്പുകളുപയോഗിച്ച് ശ്രമിച്ചു. അബ്ദുള്ളയെ (ഭാവിയിൽ ഇദ്ദേഹമാണ് മുഹമ്മദിന്റെ അച്ഛനായത്) ബലി കൊടുക്കണം എന്നാണ് അമ്പുകൾ സൂചിപ്പിച്ചത്. അബ്ദുള്ളയ്ക്ക് പകരം 100 ഒട്ടകങ്ങളെ ബലി കൊടുത്തതോടെ അദ്ദേഹം രക്ഷപെട്ടു. തബാരി രേഖപ്പെടുത്തിയിരിക്കുന്നതനുസരിച്ച് അബ്ദുൾ മുത്തലിബ് പിന്നീട് മുഹമ്മദിനെയും ഈ വിഗ്രഹത്തിന് മുന്നിൽ കൊണ്ടുവന്നിരുന്നു.
ഐതിഹ്യത്തിലെ സ്ഥാനം
ഹുബാളിനെ സംബന്ധിച്ച തെളിവുകളുടെ അഭാവം അറേബ്യൻ ഐതിഹ്യങ്ങളിൽ ഇദ്ദേഹത്തിന്റെ സ്ഥാനം മനസ്സിലാക്കുന്നതിൽ തടസ്സമാകുന്നുണ്ട്. ജൂലിയസ് വെൽഹൗസൺ ഹുബാൾ അല്ലതിന്റെ മകനും വാദിന്റെ സഹോദരനുമാണെന്ന് അഭിപ്രായപ്പെട്ടിരുന്നു. ഹ്യൂഗോ വിങ്ക്ളർ ഹുബാൾ ഒരു ചന്ദ്രദേവനാണെന്ന് അഭിപ്രായപ്പെട്ടു.
മിർസിയ എലിയാഡെ, ചാൾസ് ജെ. ആഡംസ് എന്നിവർ ഇദ്ദേഹം ഒരു യുദ്ധദേവനായിരുന്നു എന്നും മഴയുടെ ദൈവമായിരുന്നു എന്നും അഭിപ്രായപ്പെടുന്നു. ജോൺ എഫ്. ഹീലി തന്റെ ദ റിലീജിയൺ ഓഫ് ദ നബാത്തിയൻസ് (2001) എന്ന ഗ്രന്ഥത്തിൽ ഈ ദൈവം നബാത്തിയക്കാർക്കിടയിലാണ് രൂപപ്പെട്ടത് എന്ന് അംഗീകരിക്കുന്നു.
ആധുനിക സംസ്കാരത്തിൽ
ഇസ്ലാമിക വാദികൾ വിഗ്രഹാരാധനയുടെ ഒരു സിമ്പലായി ഹുബാൾ എന്ന വാക്കുപയോഗിക്കാറുണ്ട്. 2001-ൽ ഒസാമ ബിൻ ലാദൻ അമേരിക്ക ആധുനിക ഹുബാൾ ആണെന്ന് പറയുകയുണ്ടായി.
അമേരിക്കയിലെ ഇവാഞ്ജലിസ്റ്റുകൾ ഇസ്ലാം യഥാർത്ഥ ഏകദൈവ വിശ്വാസമല്ല, മറിച്ച് ഹുബാൾ ആരാധനയുടെ മറ്റൊരു രൂപമാണ് എന്ന് അഭിപ്രായപ്പെട്ടിട്ടുണ്ട്. അല്ലാഹുവിന്റെ ആരാധന ഹുബാൾ ആരാധനയിൽ നിന്ന് ഉരുത്തിരിഞ്ഞുണ്ടായതാണെന്നും അല്ലാഹു ഒരു ചന്ദ്രദേവനാണെന്നും അഭിപ്രായമുയർന്നിട്ടുണ്ട്. ഈ വാദഗതികൾ ഇസ്ലാമിക പണ്ഡിതരും സെക്യുലാർ പണ്ഡിതരും തള്ളിക്കളഞ്ഞിട്ടുണ്ട്.
അവലംബം
വർഗ്ഗം:അറേബ്യൻ ദൈവങ്ങൾ
എമിറേറ്റ്സ് ചൊവ്വാ ദൌത്യം
യുഎഇയുടെ നേതൃത്വത്തിലുള്ള ശൂന്യാകാശ ഗവേഷണ പദ്ധതിയുടെ ഭാഗമായുള്ള ചൊവ്വാ ദൌത്യമാണ്. <b id="mwEw">എമിറേറ്റ്സ് ചൊവ്വ മിഷൻ</b> ( مشروع الإمارات لإستكشاف المريخ   )  (പേജ്കള്, مسبار الأمل   , അൽ അമൽ ). ഹോപ്പ് എന്നാണ് ഇതിൻറെ പേര്. ഭ്രമണപഥം 20 ജൂലൈ 2020 ന് 21:58:14 UTC. എമിറാത്തി ബഹിരാകാശ സംഘടനയായ മുഹമ്മദ് ബിൻ റാഷിദ് ബഹിരാകാശ കേന്ദ്രവും കൊളറാഡോ ബോൾഡർ സർവകലാശാല, അരിസോണ സ്റ്റേറ്റ് യൂണിവേഴ്‌സിറ്റി, കാലിഫോർണിയ യൂണിവേഴ്‌സിറ്റി, ബെർക്ക്‌ലി എന്നിവയാണ് ഇത് നിർമ്മിച്ചത്. ദൈനംദിന, ദീർഘകാല കാലാവസ്ഥാ ചക്രങ്ങൾ, താഴ്ന്ന അന്തരീക്ഷത്തിലെ പൊടിക്കാറ്റുകൾ, ചൊവ്വയുടെ വിവിധ പ്രദേശങ്ങളിൽ കാലാവസ്ഥ എങ്ങനെ വ്യത്യാസപ്പെടുന്നു എന്നിവ അന്വേഷിക്കും. ചൊവ്വയിലെ അന്തരീക്ഷം ബഹിരാകാശത്തേക്ക് ഹൈഡ്രജനും ഓക്സിജനും നഷ്ടപ്പെടുന്നത് എന്തുകൊണ്ടാണെന്നും ചൊവ്വയിലെ കാലാവസ്ഥാ വ്യതിയാനത്തിന് പിന്നിലെ കാരണം എന്താണെന്നുമുള്ള ശാസ്ത്രീയ ചോദ്യങ്ങൾക്ക് ഉത്തരം നൽകാൻ ഇത് ശ്രമിക്കും. വിദേശ ഗവേഷണ സ്ഥാപനങ്ങളുമായി സഹകരിച്ച് എമിറാത്തി എഞ്ചിനീയർമാരുടെ ഒരു സംഘമാണ് ഈ ദൗത്യം നിർവഹിക്കുന്നത്, യുഎഇയിലെ വിജ്ഞാനാധിഷ്ഠിത സമ്പദ്‌വ്യവസ്ഥയിലേക്കുള്ള സംഭാവനയാണിത്. പ്രതീക്ഷ 2021 ഫെബ്രുവരിയിൽ ചൊവ്വയിലെത്തും.
അവലോകനം
2014 ജൂലൈയിൽ യുണൈറ്റഡ് അറബ് എമിറേറ്റ്സ് പ്രസിഡന്റ് ഷെയ്ഖ് ഖലീഫ ബിൻ സായിദ് അൽ നഹ്യാൻ ഈ ദൗത്യം പ്രഖ്യാപിച്ചു, എമിറാത്തി എഞ്ചിനീയർമാരുടെ കഴിവുകൾ സമ്പുഷ്ടമാക്കുന്നതിനും ചൊവ്വയിലെ അന്തരീക്ഷത്തെക്കുറിച്ചുള്ള മനുഷ്യവിജ്ഞാനം വർദ്ധിപ്പിക്കുന്നതിനും ലക്ഷ്യമിട്ടാണ് ഇത്.
പേടകം ഓർബിറ്റർ ഒരു ആണ് ചൊവ്വാ ദൗത്യം പഠിക്കാൻ ചൊവ്വയുടെ അന്തരീക്ഷത്തിൽ ആൻഡ് കാലാവസ്ഥാ നിർമ്മിച്ച മുഹമ്മദ് ബിൻ റാഷിദ് സ്പേസ് സെന്റർ, യൂണിവേഴ്സിറ്റി കൊളറാഡോ Boulder, അരിസോണ സ്റ്റേറ്റ് യൂണിവേഴ്സിറ്റി, ഒപ്പം കാലിഫോർണിയ യൂണിവേഴ്സിറ്റി. 2020 ജൂലൈയിൽ ജപ്പാനിൽ നിന്ന് ഹോപ്പ് അന്വേഷണം ആരംഭിച്ചു, ചൊവ്വയിലെത്താൻ ഏഴുമാസമെടുക്കും. ഇത് വിജയിക്കുകയാണെങ്കിൽ, ഏത് പശ്ചിമേഷ്യൻ, അറബ് അല്ലെങ്കിൽ മുസ്ലീം ഭൂരിപക്ഷ രാജ്യങ്ങളുടെയും ചൊവ്വയിലേക്കുള്ള ആദ്യ ദൗത്യമാണിത്.
വിക്രമാദിത്യ വരഗുണൻ
കേരളത്തിലെ ആയ് രാജവംശത്തിൽ ജനിച്ച് ബുദ്ധരാജാവാണ് വിക്രമാദിത്യ വരഗുണൻ.കേരളത്തിലെ അശോകനായാണ്‌ ചരിത്രകാരന്മാർ ഇദ്ദേഹത്തെ വിശേഷിപ്പിക്കുന്നു.സംഘധർമ്മ പ്രബോധനത്തിന്റെ പേരിലെ വരഗുണൻ "കേരളത്തിലെ ബുദ്ധശിഷ്യൻ" ആണ് ഉദ്ദേശിക്കുന്നത്.വിക്രമാദിത്യ വരഗുണൻ എന്ന ആയി രാജാവിന്റെ ബിരുദങ്ങളിൽ ഒന്ന് ‘വിഴിഞ്ഞ ഭർത്താവ്’ എന്നായിരുന്നു. വിഴിഞ്ഞത്തിന്റെ രക്ഷകൻ എന്ന അർഥത്തിലാണ് ഈ പ്രയോഗം .അദ്ദേഹം മഹായാനമതമാണു സ്വീകരിച്ചത്(അശോകൻ ഹീനയാനമതക്കാരൻ).വരഗുണൻ അഹിംസാവ്രതക്കാരനായിരുന്നു.ശബരിമലയുടെ ചരിത്രവുമായി ഇദ്ദേഹത്തിന്‌ ബന്ധമുള്ളതായി പറയപ്പെടുന്നു.